title: 2007/48/EY: Euroopan keskuspankin päätös, tehty 30 päivänä joulukuuta 2006 , Banka Slovenijen suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin (EKP/2006/30)

text:
               31.1.2007

               FI

               Euroopan unionin virallinen lehti

               L 24/17

      EUROOPAN KESKUSPANKIN PÄÄTÖS,
   tehty 30 päivänä joulukuuta 2006,
   Banka Slovenijen suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin
   (EKP/2006/30)
   (2007/48/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 30.1, 30.3, 49.1 ja 49.2 artiklan,
   sekä katsoo seuraavaa:

               (1)

               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Sloveniassa 1 päivänä tammikuuta 200711 päivänä heinäkuuta 2006 tehdyn neuvoston päätöksen 2006/495/EY (1) mukaan Slovenia täyttää yhteisen rahan käyttöönottamiseksi vaadittavat edellytykset ja liittymisasiakirjan (2) 4 artiklassa tarkoitettu sitä koskeva poikkeus kumotaan 1 päivästä tammikuuta 2007.

               (2)

               Perussäännön 49.1 artiklan mukaan sellaisen jäsenvaltion kansallisen keskuspankin, jota koskeva poikkeus on kumottu, on maksettava merkitsemänsä osuus Euroopan keskuspankin (EKP) pääomasta samassa suhteessa kuin muiden euron käyttöön ottaneiden jäsenvaltioiden kansallisten keskuspankkien. Tällä hetkellä euron käyttöön ottaneiden jäsenvaltioiden kansalliset keskuspankit ovat maksaneet osuutensa EKP:n merkitystä pääomasta kokonaisuudessaan. (3) Banka Slovenijen painoarvo EKP:n pääoman merkitsemisen jakoperusteessa on kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 15 päivänä joulukuuta 2006 tehdyn päätöksen EKP/2006/21 (4) 2 artiklan mukaan 0,3194 %. Banka Slovenije on jo maksanut osan merkitsemästään EKP:n pääomasta Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 23 päivänä huhtikuuta 2004 tehdyn päätöksen EKP/2004/10 (5) 1 artiklan mukaisesti. Maksamatta oleva määrä on näin ollen 17 096 556,47 euroa, joka saadaan kertomalla EKP:n merkitty pääoma (5 760 652 402,58 euroa) Banka Slovenijen painoarvolla (0,3194 %) ja vähentämällä siitä se osa sen merkinnästä, joka on jo maksettu; tällöin otetaan huomioon EKP:n pääoman jakoperusteen mukauttaminen Bulgarian National Bankin ja Banca Naţională a Româniein EKPJ:ään liittymisen johdosta.

               (3)

               Perussäännön 49.1 artiklassa, luettuna yhdessä perussäännön 30.1 artiklan kanssa, määrätään, että sellaisen jäsenvaltion kansallisen keskuspankin, jota koskeva poikkeus on kumottu, on myös siirrettävä valuuttavarantosaamisia EKP:lle. Perussäännön 49.1 artiklan mukaan siirrettävä summa määräytyy kertomalla EKP:lle perussäännön 30.1 artiklan mukaisesti jo siirrettyjen valuuttavarantosaamisten euromääräinen vasta-arvo kulloinkin voimassa olevaan vaihtokurssiin asianomaisen kansallisen keskuspankin merkitsemien osuuksien lukumäärän ja muiden rahaliittoon osallistuvien jäsenvaltioiden kansallisten keskuspankkien jo maksamien osuuksien suhteella. Määritettäessä ”valuuttavarantosaamisia, jotka on jo siirretty EKP:lle 30.1 artiklan mukaisesti”, olisi otettava asianmukaisesti huomioon EKP:n pääoman jakoperusteen tarkistaminen 1 päivänä tammikuuta 2004 (6) perussäännön 29.3 artiklan mukaisesti, EKP:n pääoman jakoperusteen mukauttaminen 1 päivänä toukokuuta 2004 (7) perussäännön 49.3 artiklan mukaisesti ja EKP:n pääoman jakoperusteen mukauttaminen 1 päivänä tammikuuta 2007 (8) perussäännön 49.3 artiklan mukaisesti. Tämän seurauksena toimenpiteistä, joita Euroopan keskuspankin kertyneen oman pääoman arvon osuuksien maksaminen sekä siirrettyjä valuuttavarantoja vastaavien kansallisten keskuspankkien saatavien tarkistaminen edellyttävät, 15 päivänä joulukuuta 2006 tehdyn päätöksen EKP/2006/24 (9) mukaisesti EKP:lle perussäännön 30.1 artiklan nojalla jo siirrettyjä valuuttavarantosaamisia vastaava määrä euroina on 41 514 271 945,60 euroa.

               (4)

               Valuuttavarantosaamisten, jotka Banka Slovenije siirtää, tulisi olla Yhdysvaltain dollarimääräisiä ja kultamääräisiä.

               (5)

               Perussäännön 30.3 artiklan mukaan EKP hyvittää kutakin euron käyttöön ottaneen jäsenvaltion kansallista keskuspankkia saatavalla, joka vastaa niitä valuuttavarantosaamisia, jotka se on siirtänyt EKP:lle. Säännöksiä niiden saatavien valuuttalajista ja korosta, joilla on jo hyvitetty tällä hetkellä euron käyttöön ottaneiden jäsenvaltioiden kansallisia keskuspankkeja, (10) olisi sovellettava myös Banka Slovenijen saatavien valuuttalajiin ja korkoon.

               (6)

               Perussäännön 49.2 artiklassa määrätään, että sellaisen jäsenvaltion keskuspankki, jota koskeva poikkeus on kumottu, on maksettava osuus EKP:n vararahastoon, vararahastoja vastaaviin varauksiin sekä siihen erään, joka siirretään vararahastoon ja varauksiin ja joka vastaa tuloslaskelman loppusummaa 31 päivänä joulukuuta poikkeuksen kumoamista edeltävänä vuonna. Tämän osuuden määrä lasketaan perussäännön 49.2 artiklan mukaisesti.

               (7)

               Banka Slovenijen pääjohtaja on Euroopan keskuspankin työjärjestyksen 3.5 artiklan mukaisesti kutsuttu EKP:n neuvoston kokoukseen, jossa tämä päätös on tehty,

         ON PÄÄTTÄNYT SEURAAVAA:
   1 artikla
   Määritelmät
   Tässä päätöksessä tarkoitetaan

               —

               ’euron käyttöön ottaneella jäsenvaltiolla’ jäsenvaltiota, joka on ottanut euron käyttöön,

               —

               ’käteisellä’ Yhdysvaltain laillista rahaa (Yhdysvaltain dollaria),

               —

               ’kullalla’ kultaa troy unsseina London Good Delivery Bars -muodossa, sellaisena kuin London Buillon Market Association on sen määrittänyt,

               —

               ’valuuttavarantosaamisilla’ kultaa tai käteistä.

         2 artikla
   Pääoman maksaminen
   1.   Banka Slovenijen on maksettava 1 päivänä tammikuuta 2007 alkavin vaikutuksin merkitsemästään EKP:n pääomasta jäljellä oleva osuus, joka vastaa 17 096 556,47 euroa.
   2.   Banka Slovenijen on maksettava tämä määrä EKP:lle 2 päivänä tammikuuta 2007 Euroopan laajuisen automatisoidun reaaliaikaisen bruttomaksujärjestelmän (TARGET) välityksellä tapahtuvalla siirrolla.
   3.   Banka Slovenijen on maksettava EKP:lle 2 päivänä tammikuuta 2007 TARGETin välityksellä tapahtuvana eri siirtona korko, joka on kertynyt 1 päivän tammikuuta 2007 ja 2 päivän tammikuuta 2007 välisenä aikana määrälle, joka erääntyy maksettavaksi EKP:lle 2 kohdan nojalla.
   4.   Korko, joka kertyy 3 kohdan nojalla, lasketaan käyttämällä ”todelliset päivät / 360” -laskentamenetelmää ja korkoa, joka on sama kuin Euroopan keskuspankkijärjestelmän (EKPJ) viimeisimmässä perusrahoitusoperaatiossa käyttämä marginaalikorko.
   3 artikla
   Valuuttavarantosaamisten siirto
   1.   Banka Slovenijen on siirrettävä EKP:lle 1 päivänä tammikuuta 2007 alkavin vaikutuksin tämän artiklan ja niiden järjestelyjen mukaisesti, joihin sen perusteella on ryhdytty, Yhdysvaltain dollarimääräisiä ja kultamääräisiä valuuttavarantosaamisia 191 641 809,33 euroa vastaava määrä seuraavasti:

               Yhdysvaltain dollareiden määrät euroina

               Kullan määrät euroina

               Yhteenlasketut määrät euroina

               162 895 537,93

               28 746 271,40

               191 641 809,33

         2.   Euroja vastaava valuuttavarantosaamisten määrä, joka Banka Slovenijen on siirrettävä 1 kohdan mukaisesti, lasketaan niiden euron ja Yhdysvaltain dollarin valuuttakurssien perusteella, jotka vahvistetaan 24 tunnin kirjallisen kuulemismenettelyn perusteella 29 päivänä joulukuuta 2006 menettelyyn osallistuvien keskuspankkien kesken ja kullan osalta sen kullan unssia kohti lasketun dollarihinnan perusteella, joka vahvistetaan Lontoossa 29 päivänä joulukuuta 2006 kello 10.30 Lontoon aikaa.
   3.   EKP vahvistaa Banka Slovenijelle mahdollisimman pian 2 kohdan mukaisesti lasketut määrät.
   4.   Banka Slovenijen on siirrettävä käteinen EKP:lle EKP:n osoittamille tileille. EKP:lle siirrettävän käteisen suorituspäivä on 2 päivä tammikuuta 2007. Banka Slovenijen on annettava ohjeet käteisen siirtämiseksi EKP:lle suorituspäivänä.
   5.   Banka Slovenijen on siirrettävä kulta sellaisina päivinä, sellaisille tileille ja sellaisiin paikkoihin, jotka EKP ilmoittaa.
   6.   Edellä 1 kohdassa mainitun euroina yhteenlasketun määrän ja 4 artiklan 1 kohdassa mainitun määrän välinen mahdollinen ero suoritetaan noudattaen saatavasta, jolla Euroopan keskuspankki hyvittää Banka Slovenijea Euroopan keskuspankkijärjestelmän ja Euroopan keskuspankin perussäännön 30.3 artiklan nojalla, Euroopan keskuspankin ja Banka Slovenijen välillä 30 päivänä joulukuuta 2006 tehtyä sopimusta (11).
   4 artikla
   Banka Slovenijen maksamaa osuutta vastaavan saatavan valuuttalaji, korko ja maturiteetti
   1.   Jollei siitä, mitä 3 artiklassa määrätään valuuttavarantosaamisten siirtoja koskevista suorituspäivistä, muuta johdu, EKP:n on hyvitettävä 1 päivänä tammikuuta 2007 alkavin vaikutuksin Banka Slovenijea euromääräisellä saatavalla, joka vastaa Banka Slovenijen yhteenlaskettua osuutta valuuttavarannosta euroina; tämä määrä vastaa 183 995 237,74 euroa.
   2.   Saatavalle, jolla EKP hyvittää Banka Slovenijea, maksetaan korkoa. Kertyvä korko lasketaan päiväkohtaisesti käyttämällä ”todelliset päivät / 360” -laskentamenetelmää ja korkoa, joka vastaa 85 prosenttia EKPJ:n viimeisimmässä perusrahoitusoperaatiossaan käyttämästä marginaalikorosta.
   3.   Saatavalle suoritettava korko maksetaan kunkin tilikauden lopussa. EKP:n on annettava neljännesvuosittain Banka Slovenijelle kumulatiivisia määriä koskevat tiedot.
   4.   Saatava ei ole irtisanottavissa.
   5 artikla
   Osuudet EKP:n vararahastoon ja varauksiin
   1.   Banka Slovenije maksaa 1 päivänä tammikuuta 2007 alkavin vaikutuksin ja 5 ja 6 kohdan sekä 3 artiklan mukaisesti osuudet EKP:n vararahastoon, vararahastoja vastaaviin varauksiin sekä siihen erään, joka siirretään vararahastoon ja varauksiin ja joka vastaa tuloslaskelman loppusummaa 31 päivänä joulukuuta 2006.
   2.   Banka Slovenijen maksettavaksi tuleva summa määritellään perussäännön 49.2 artiklan mukaan. Perussäännön 49.2 artiklassa olevilla ilmaisuilla ”asianomaisen keskuspankin merkitsemien osuuksien määrä” ja ”muiden keskuspankkien jo maksamien osuuksien määrä” viitataan Banka Slovenijen ja tällä hetkellä euron käyttöön ottaneiden jäsenvaltioiden kansallisten keskuspankkien painoarvoihin EKP:n pääoman jakoperusteessa päätöksen EKP/2006/21 mukaisesti.
   3.   ”EKP:n vararahastoihin” ja ”vararahastoja vastaaviin varauksiin” kuuluvat 1 kohdassa tarkoitetussa merkityksessä muun muassa EKP:n yleisrahasto, arvonmuutostilien saldot ja valuuttakursseista, koroista ja kullan hinnasta johtuvien riskien varalta tehdyt varaukset.
   4.   EKP laskee ja vahvistaa Banka Slovenijelle sen maksettavaksi 1 kohdan mukaisesti tulevan määrän viimeistään ensimmäisenä työpäivänä sen jälkeen, kun EKP:n neuvosto on hyväksynyt vuoden 2006 tilinpäätöksen.
   5.   Banka Slovenije suorittaa EKP:lle TARGETin välityksellä tapahtuvana kahtena eri maksuna toisena työpäivänä sen jälkeen, kun EKP:n neuvosto on hyväksynyt vuoden 2006 tilinpäätöksen,

               a)

               määrän, joka erääntyy maksettavaksi 4 kohdan nojalla; ja

               b)

               koron, joka kertyy 1 päivän tammikuuta 2007 ja kyseisen päivän väliseltä ajalta EKP:lle 4 kohdan mukaisesti maksettavaksi erääntyneelle määrälle.

         6.   Edellä 5 kohdan b alakohdan nojalla kertyvä korko lasketaan päiväkohtaisesti käyttämällä ”todelliset päivät / 360” -laskentamenetelmää ja korkoa, joka on sama kuin EKPJ:n viimeisimmässä perusrahoitusoperaatiossaan käyttämä marginaalikorko.
   6 artikla
   Loppumääräys
   Tämä päätös tulee voimaan 1 päivänä tammikuuta 2007.

      Tehty Frankfurt am Mainissa 30 päivänä joulukuuta 2006.

            EKP:n puheenjohtaja

         Jean-Claude TRICHET

      (1)  EUVL L 195, 15.7.2006, s. 25.

      (2)  Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33).

      (3)  Päätös EKP/2004/6 (EUVL L 205, 9.6.2004, s. 7).

      (4)  Katso tämän virallisen lehden sivu 1.

      (5)  EUVL L 205, 9.6.2004, s. 19.

      (6)  Päätös EKP/2003/17 (EUVL L 9, 15.1.2004, s. 27).

      (7)  Päätös EKP/2004/5 (EUVL L 205, 9.6.2004, s. 5).

      (8)  Ei vielä julkaistu virallisessa lehdessä.

      (9)  Katso tämän virallisen lehden sivu 9.

      (10)  Suuntaviivat EKP/2000/15 (EUVL L 336, 30.12.2000, s. 114).

      (11)  Ei vielä julkaistu virallisessa lehdessä.


Avis juridique important

|

31990D0062

90/62/ETY: Neuvoston päätös, tehty 12 päivänä helmikuuta 1990, yhteisön takuun myöntämisestä Euroopan investointipankille Unkarin ja Puolan hankkeisiin annetuista lainoista mahdollisesti aiheutuvien tappioiden varalta

Virallinen lehti nro L 042 , 16/02/1990 s. 0068 - 0068 Suomenk. erityispainos Alue 1 Nide 2 s. 0121  Ruotsink. erityispainos Alue 1 Nide 2 s. 0121

NEUVOSTON PÄÄTÖS,tehty 12 päivänä helmikuuta 1990,yhteisön takuun myöntämisestä Euroopan investointipankille Unkarin ja Puolan hankkeisiin annetuista lainoista mahdollisesti aiheutuvien tappioiden varalta (90/62/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen (),ottaa huomioon Euroopan parlamentin lausunnon (),sekä katsoo, ettäUnkarin ja Puolan, jäljempänä «kaksi valtiota», kansoilla on läheiset historialliset suhteet yhteisön kansojen kanssa; nämä suhteet ovat lujittuneet viime aikoina tehtyjen kauppa- ja yhteistyösopimusten ansiosta; kyseiset kaksi valtiota ovat panneet alulle huomattavia poliittisia ja sosiaalisia uudistuksia,kyseiset kaksi valtiota ovat ryhtyneet perustavanlaatuiseen taloudelliseen uudistustyöhön,nämä taloudelliset uudistukset edistävät osaltaan merkittävästi kyseisten kahden valtion ja yhteisön välisten molemmille osapuolille edullisten taloudellisten ja kaupallisten suhteiden voimakasta kehitystä; näiden suhteiden vahvistamisella edistetään sopusointuisen taloudellisen toiminnan kehitystä koko yhteisössä,kyseisillä kahdella valtiolla on huomattava investointien ja pääomien tarve; nämä investoinnit edellyttävät ulkopuolisia luottoja; yhteisö ja kaksitoista muuta valtiota ovat julistaneet hyväksyvänsä yhteistyön auttaakseen kyseisiä kahta valtiota; Euroopan investointipankki, jäljempänä «pankki», voi myös osaltaan merkittävästi osallistua,neuvosto on kehottanut pankkia, joka on suostunut, myöntämään lainoja investointihankkeisiin kyseisissä kahdessa valtiossa tarjoamalla pankille tässä päätöksessä tarkoitetun takuun, japankin ja komission on päätettävä tämän takuun myöntämisen edellytyksistä,ON PÄÄTTÄNYT SEURAAVAA:Ainoa artikla Yhteisö antaa täyden takauksen Euroopan investointipankille sellaisten tapausten varalta, että pankki ei saa suoritusta Unkarille ja Puolalle myönnetystä lainasta.Tätä varten pankki ja komissio päättävät takuun myöntämisen edellytyksistä.Tehty Brysselissä 12 päivänä helmikuuta 1990.Neuvoston puolestaPuheenjohtajaA. REYNOLDS() EYVL N:o C 283, 9.11.1989, s. 10() EYVL N:o C 15, 22.1.1990


title: Neuvoston päätös, annettu 31 päivänä maaliskuuta 2011, Euroopan unionin ja Kansainvälisen siviili-ilmailujärjestön välisen tiiviimpää yhteistyötä koskevasta kehyksestä tehdyn yhteistyöpöytäkirjan allekirjoittamisesta unionin puolesta ja sen väliaikaisesta soveltamisesta

text:
               9.9.2011

               FI

               Euroopan unionin virallinen lehti

               L 232/1

         NEUVOSTON PÄÄTÖS,
   annettu 31 päivänä maaliskuuta 2011,
   Euroopan unionin ja Kansainvälisen siviili-ilmailujärjestön välisen tiiviimpää yhteistyötä koskevasta kehyksestä tehdyn yhteistyöpöytäkirjan allekirjoittamisesta unionin puolesta ja sen väliaikaisesta soveltamisesta
   (2011/530/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 5 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Komissio on neuvotellut Kansainvälisen siviili-ilmailujärjestön kanssa yhteistyöpöytäkirjan tiiviimpää yhteistyötä koskevasta kehyksestä, jäljempänä ’yhteistyöpöytäkirja’, noudattaen neuvoston 17 päivänä joulukuuta 2009 antamaa valtuutusta aloittaa neuvottelut.

               (2)

               Kumpikin osapuoli parafoi yhteistyöpöytäkirjan 27 päivänä syyskuuta 2010 Kansainvälisen siviili-ilmailujärjestön 37. yleiskokouksessa Montrealissa.

               (3)

               Yhteistyöpöytäkirja olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Kansainvälisen siviili-ilmailujärjestön välisen tiiviimpää yhteistyötä koskevasta kehyksestä tehdyn yhteistyöpöytäkirjan, jäljempänä ’yhteistyöpöytäkirja’, allekirjoittaminen unionin puolesta sillä varauksella, että mainittu yhteistyöpöytäkirja tehdään.
   Yhteistyöpöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yhteistyöpöytäkirja unionin puolesta.
   3 artikla
   Yhteistyöpöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (1).
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä maaliskuuta 2011.

            Neuvoston puolesta

            Puheenjohtaja

         VÖLNER P.

      (1)  Neuvoston pääsihteeristö julkaisee yhteistyöpöytäkirjan allekirjoituspäivän Euroopan unionin virallisessa lehdessä.
    ---documentbreak---

               9.9.2011

               FI

               Euroopan unionin virallinen lehti

               L 232/1

         Euroopan unionin ja Kansainvälisen siviili-ilmailujärjestön välinen
   YHTEISTYÖPÖYTÄKIRJA
   tiiviimpää yhteistyötä koskevasta kehyksestä
   EUROOPAN UNIONI, jäljempänä ’EU’,
   sekä
   KANSAINVÄLINEN SIVIILI-ILMAILUJÄRJESTÖ, jäljempänä ’ICAO’,
   jäljempänä ’osapuolet’, jotka
   OTTAVAT HUOMIOON Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen, jäljempänä ’Chicagon yleissopimus’, ja erityisesti sen 55 artiklan a alakohdan ja 65 artiklan,
   OTTAVAT HUOMIOON sopimuksen Euroopan unionin toiminnasta ja erityisesti sen 218 ja 220 artiklan,
   OTTAVAT HUOMIOON ICAOn yleiskokouksen päätöslauselman A1-10, jolla ICAOn neuvostolle annettiin lupa toteuttaa asianmukaisia järjestelyitä sellaisten kansainvälisten järjestöjen kanssa, joiden toiminta vaikuttaa kansainväliseen siviili-ilmailuun; näitä järjestelyjä ovat erityisesti tekninen yhteistyö, tietojen ja asiakirjojen vaihto, kokouksiin osallistuminen sekä muut tämänkaltaiset seikat, joilla yhteistyötä voidaan tehostaa,
   MUISTUTTAVAT MIELIIN ICAOn yhteistyötä koskevan toimintalinjan ja kehyksen, joita sovelletaan alueellisiin siviili-ilmailuelimiin ja alueellisiin järjestöihin ja joiden pohjalta pyritään muun muassa tekemään yhteistyösopimuksia näiden elinten ja järjestöjen kanssa, kuten Montrealissa 10 ja 11 päivänä huhtikuuta 2008 kokoontunut EY:n ja ICAOn välinen alueellisia järjestöjä käsittelevä symposiumi on suosittanut,
   OTTAVAT HUOMIOON, että useimmat ICAOn lentoturvallisuuden, ilmailun turvaamisen, ilmaliikenteen hallinnan ja ympäristönsuojelun alalla antamat standardit on jo sisällytetty EU:n lainsäädäntöön,
   OTTAVAT HUOMIOON Euroopan lentoturvallisuusviraston (EASA) ja ICAOn välillä Montrealissa 21 päivänä maaliskuuta 2006 allekirjoitetun yhteistyöpöytäkirjan yleisestä turvallisuusvalvonnan auditoinnista ja siihen liittyvistä kysymyksistä,
   OTTAVAT HUOMIOON Euroopan yhteisön ja ICAOn välillä Montrealissa 17 päivänä syyskuuta 2008 allekirjoitetun yhteistyöpöytäkirjan turvatoimien auditoinneista/tarkastuksista ja niihin liittyvistä kysymyksistä,
   OTTAVAT HUOMIOON Euroopan yhteisön ja Yhdistyneiden Kansakuntien 29 päivänä huhtikuuta 2003 allekirjoittaman uuden rahoitusta ja hallintoa koskevan puitesopimuksen (FAFA), johon ICAO liittyi tekemällä Euroopan yhteisön kanssa sopimuksen, joka allekirjoitettiin 7 päivänä joulukuuta 2004,
   KATSOVAT, että tämä yhteistyöpöytäkirja ei ohita osapuolten välillä jo voimassa olevia yhteistyömuotoja eikä vaikuta niihin, niin kauan kuin ne ovat voimassa,
   OTTAVAT HUOMIOON ICAOn yleiskokouksen päätöslauselman A36-2, jossa muun muassa tunnustetaan, että valtioita voidaan auttaa täyttämään niiden Chicagon yleissopimuksesta johtuvat velvoitteet luomalla turvallisuusvalvontajärjestelmiä alueellisella ja sitä pienempien yksiköiden tasolla, mukaan lukien alueelliset turvallisuusvalvontaorganisaatiot, koska näin saadaan mittakaavaetuja ja voidaan toteuttaa yhdenmukaistamistoimia laajemmin; kyseisessä päätöslauselmassa myös pyydetään pääsihteeriä huolehtimaan jatkossakin koordinoinnista ja yhteistyöstä ICAOn yleisen turvallisuusvalvonnan arviointiohjelman (USOAP) ja muiden organisaatioiden lentoturvallisuuteen liittyvien auditointiohjelmien välillä sekä kehotetaan neuvostoa edistämään alueellisella ja sitä pienempien yksiköiden tasolla toimivien turvallisuusvalvontajärjestelmien konseptia, mukaan lukien alueelliset turvallisuusvalvontaorganisaatiot,
   KATSOVAT, että osapuolten yhteisenä tavoitteena on Euroopan toiminnallisten määräysten, vaatimusten ja menettelyjen mahdollisimman suuri yhdenmukaisuus Chicagon yleissopimuksen liitteisiin sisältyvien ICAOn standardien noudattamiseksi lentoturvallisuuden, ilmailun turvaamisen, ilmaliikenteen hallinnan ja ympäristönsuojelun alalla,
   KATSOVAT, että kummallakin osapuolella on tärkeä asema tämän tavoitteen saavuttamisen kannalta,
   TOTEAVAT, että osapuolet haluavat sitoutua alueelliseen yhteistyöhön ja viestiä siitä keskenään,
   OTTAVAT HUOMIOON, että EU on antanut yhteisiä sääntöjä lentoturvallisuuden ja ilmailun turvaamisen alalla ja että EASA ja Euroopan komissio tekevät tarkastuksia EU:n jäsenvaltioissa valvoakseen näiden sääntöjen soveltamista,
   OTTAVAT HUOMIOON, että Euroopan komissiolla on EU:ssa toimivalta varmistaa, että EU:n lainsäädäntö pannaan täytäntöön lentoturvallisuuden, ilmailun turvaamisen, ilmaliikenteen hallinnan ja ympäristönsuojelun alalla,
   OTTAVAT HUOMIOON, että ICAOn auditointiohjelmien ja EU:n tarkastusohjelmien päätavoitteena on parantaa lentoturvallisuutta ja ilmailun turvaamista asiaa koskevien standardien täytäntöönpanon arvioinnin ja mahdollisten puutteiden tunnistamisen avulla sekä varmistamalla tarvittaessa puutteiden korjaaminen EU:ssa,
   OTTAVAT HUOMIOON, että EU on perustanut Montrealiin yhteystoimiston, jonka tehtävänä on tiivistää suhteita ja yhteistyötä EU:n ja ICAOn välillä sekä lisätä EU:n osallistumista ja panosta ICAOn toimintaan ICAOn päätoimipaikassa,
   KATSOVAT, että EU:n ja ICAOn on toivottavaa tehdä keskinäistä yhteistyötä lentoturvallisuuden, ilmailun turvaamisen, ilmaliikenteen hallinnan ja ympäristönsuojelun alalla niin, että varmistetaan standardien suurempi yhdenmukaisuus ja asiaa koskevien toimintojen parempi koordinointi, jotta voidaan tehostaa rajallisten resurssien käyttöä ja välttää työn päällekkäisyys sekä samalla säilyttää kummankin osapuolen koskemattomuus, sanotun kuitenkaan rajoittamatta Chicagon yleissopimuksesta johtuvia EU:n jäsenvaltioiden oikeuksia ja velvollisuuksia sekä EU:n jäsenvaltioiden ICAOn jäsenyydestä johtuvia EU:n ja ICAOn välisiä suhteita,
   OTTAVAT HUOMIOON, että osapuolet tunnustavat tarpeen suojella toiselta osapuolelta saatuja turvaluokiteltuja tietoja siinä määrin, kuin niiden asiaa koskevissa säännöissä edellytetään,
   OVAT SOPINEET SEURAAVAA:
   1.   Yleiset määräykset
   Allekirjoittamalla tämän yhteistyöpöytäkirjan kansainvälisen siviili-ilmailun edun nimissä osapuolet sopivat lujittavansa suhteitaan, tiivistävänsä yhteistyötään lentoturvallisuuden, ilmailun turvaamisen, ilmaliikenteen hallinnan ja ympäristönsuojelun alalla sekä helpottavansa osallistumista toimintoihin ja kokouksiin tarkkailijana vahvistettujen menettelysääntöjen mukaisesti.
   Tämä yhteistyöpöytäkirja ei rajoita Chicagon yleissopimuksesta johtuvia EU:n jäsenvaltioiden oikeuksia ja velvollisuuksia eikä EU:n jäsenvaltioiden ICAOn jäsenyydestä johtuvia ICAOn ja EU:n välisiä suhteita.
   Tämä yhteistyöpöytäkirja ei kata eikä koske ICAOn tai EU:n päätöksentekoa, mukaan lukien standardointiin tai sääntöjen laatimiseen liittyvät asiat, mutta sillä luodaan sääntely-yhteistyö tällaisten toimien valmisteluvaiheita varten.
   EU:n Montrealissa sijaitseva yhteystoimisto, joka edustaa EU:ta ICAOn päätoimipaikassa, helpottaa EU:n ja ICAOn välisiä suhteita ja toimii EU:n pääasiallisena yhteyspisteenä ICAOon nähden kaikissa tämän yhteistyöpöytäkirjan täytäntöönpanoon liittyvissä asioissa.
   2.   Tavoitteet

               2.1

               Tällä yhteistyöpöytäkirjalla pyritään

                           a)

                           luomaan kehys osapuolten välisten suhteiden lujittamiseksi;

                           b)

                           tiivistämään osapuolten välistä yhteistyötä;

                           c)

                           kartoittamaan osapuolten välisen yhteistyön aloja; ja

                           d)

                           vahvistamaan osapuolten keskinäisen yhteistyön täytäntöönpanoa koskevat ehdot, edellytykset ja mekanismit.

         3.   Soveltamisala

               3.1

               Tämän yhteistyöpöytäkirjan nojalla osapuolet tekevät yhteistyötä seuraavilla aloilla:

                           a)

                           lentoturvallisuus;

                           b)

                           ilmailun turvaaminen;

                           c)

                           ilmaliikenteen hallinta; ja

                           d)

                           ympäristönsuojelu.

               3.2

               Jokaisesta tämän artiklan 3.1 kohdassa tarkoitetusta alasta laaditaan erillinen liite tähän yhteistyöpöytäkirjaan.

               3.3

               Osapuolet voivat tehdä työskentelyjärjestelyjä, joilla määritetään yhteisesti sovitut mekanismit ja menettelyt, jotka ovat tarpeen tämän yhteistyöpöytäkirjan liitteissä esitettyjen yhteistyötoimien tehokkaan täytäntöönpanon kannalta.

               3.4

               Tämän yhteistyöpöytäkirjan nojalla hyväksytyt liitteet ovat erottamaton osa tätä yhteistyöpöytäkirjaa.

         4.   Yhteistyömuodot

               4.1

               Osapuolet

                           a)

                           luovat mekanismeja kuulemista, koordinointia, yhteistyötä ja tietojenvaihtoa varten;

                           b)

                           edistävät suorituskykyvaatimusten yhdenmukaistamista sekä uusien teknologioiden ja järjestelmien yhteentoimivuutta;

                           c)

                           koordinoivat auditointi- ja tarkastusohjelmia ja -tuloksia sekä teknisen tuen toimia, jotta voidaan parantaa rajallisten resurssien käyttöä ja välttää työn päällekkäisyys;

                           d)

                           vaihtavat tietoja ICAOn standardien noudattamisesta;

                           e)

                           tekevät järjestelyitä, joiden avulla EU voi tarjota asiantuntemusta ja resursseja ICAOn käyttöön, mukaan lukien komennukselle lähettäminen pääsihteerin yksinomaisen määräysvallan alaisuudessa, tekninen tuki ja erityiskoulutus mahdollisuuksien mukaan;

                           f)

                           antavat osapuolen tarvittaessa osallistua toisen osapuolen toimintoihin, jotka liittyvät auditointi-, tarkastus- ja koulutusohjelmiin; EU:n tarkkailijat voivat osallistua ICAOn EU:n jäsenvaltioihin tekemiin auditointeihin vain näiden jäsenvaltioiden suostumuksella, ja EU:n asiantuntijoiden, jotka osallistuvat komennuksensa aikana ICAOn auditointeihin ICAOn auditoijina, on pidettävä kaikki auditointitehtäviin liittyvät tiedot sovellettavien ICAOn sääntöjen mukaisesti tiukasti luottamuksellisina; ja

                           g)

                           jakavat toisilleen sähköisessä muodossa olevia tietoja ja virallisia julkaisuja sekä antavat toisilleen pääsyn omiin tietokantoihinsa ja lujittavat tietokantojen välisiä yhteyksiä, jotta osapuolten olemassa olevat tietokannat täydentävät toisiaan, sanotun kuitenkaan rajoittamatta kummankin osapuolen salassapitovelvollisuuksia ja jollei 6 artiklassa vahvistettujen salassapitosääntöjen soveltamisesta muuta johdu.

         5.   Yhteistyön kattamat tehtävät

               5.1

               Kuten tämän yhteistyöpöytäkirjan liitteissä täsmennetään, osapuolet sopivat toteuttavansa seuraavat tehtävät yhteistyössä. Osapuolet:

                           5.1.1

                           Luovat mekanismeja kuulemista, yhteistyötä ja tietojenvaihtoa varten muun muassa

                                       a)

                                       luomalla ja toteuttamalla yhteisiä säännöllisen vuoropuhelun, kuulemisen ja tietojenvaihdon mekanismeja;

                                       b)

                                       varmistamalla, että kumpikin osapuoli saa oikea-aikaisesti tietoa sellaisista tämän yhteistyöpöytäkirjan kannalta merkityksellisistä päätöksistä, tehtävistä, aloitteista, kokouksista ja tapahtumista, jotka liittyvät lentoturvallisuuteen, ilmailun turvaamiseen, ilmaliikenteen hallintaan ja ympäristönsuojeluun, ja että kumpikin osapuoli saa käyttöönsä asiaa koskevan asiakirja-aineiston. Tarvittaessa voidaan järjestää tiedotustilaisuuksia;

                                       c)

                                       saattamalla kaikki viralliset asiakirjat ja julkaisut saataville maksutta;

                                       d)

                                       antamalla toiselle osapuolelle pääsy tietokantoihin ja verkkosivuilla oleviin tietoihin; ja

                                       e)

                                       varmistamalla, että EU voi tutustua sähköisesti kaikkiin sellaisiin ICAOn eri valtioille osoittamiin kirjeisiin, joiden sisältö on tämän yhteistyöpöytäkirjan ja sen liitteiden soveltamisalan kannalta merkityksellinen.

                           5.1.2

                           Luovat yhteistyöpuitteita auditointi- ja tarkastusohjelmien koordinoinnin parantamiseksi, jotta voidaan tehostaa rajallisten resurssien käyttöä ja välttää työn päällekkäisyys.

                           5.1.3

                           Luovat yhteisiä mekanismeja ohjelmien suunnittelun ja teknisen tuen koordinoinnin tiivistämiseksi.

                           5.1.4

                           Tekevät yhteistyötä uusien teknologioiden ja järjestelmien yleisen yhteentoimivuuden edistämiseksi ja luovat yhteisiä mekanismeja yhteistyön tiivistämiseksi uusien teknologioiden käytön alalla.

                           5.1.5

                           Varmistavat oikea-aikaisen keskinäisen kuulemisen koordinoinnin ja johdonmukaisuuden parantamiseksi määräysten, toimintalinjojen, strategioiden sekä ICAOn standardien ja suositeltujen menettelytapojen välillä.

                           5.1.6

                           Luovat työskentelyjärjestelyitä, joilla helpotetaan asiantuntemuksen ja resurssien vaihtoa. Tätä varten

                                       a)

                                       ICAO tarjoaa EU:lle asiantuntemusta ja opastusta ICAOn standardien ja suositeltujen menettelytapojen täytäntöönpanoa koskevista parhaista käytännöistä;

                                       b)

                                       EU tarjoaa ICAOlle asiantuntemusta, mukaan lukien asiantuntijoiden lähettäminen ICAOn sihteeristöön komennukselle;

                                       c)

                                       EU pyrkii antamaan ICAOlle rahoitustukea tämän yhteistyöpöytäkirjan täytäntöönpanosta aiheutuvien kustannusten kattamiseksi, mukaan lukien hallintokulut, asiakirja-aineiston ja julkaisujen sekä asiaan liittyvien palvelujen toimittaminen, ICAOn päätoimipaikan tilojen käyttö ja tietotekniikkakulut;

                                       d)

                                       EU pyrkii antamaan ICAOlle rahoitustukea ICAOn teknisen yhteistyön ohjelmien ja muiden sekakomiteassa sovittavien ICAOn toimintojen tukemiseksi FAFAn mukaisesti; ja

                                       e)

                                       kaikki ICAOta koskevat työkomennusten ja rahoitustukien uudet kehykset, ehdot ja edellytykset, joista tämän yhteistyöpöytäkirjan nojalla sovitaan, vahvistetaan sekakomiteassa sovittavissa työskentelyjärjestelyissä. Näihin työskentelyjärjestelyihin sisällytetään EU:n mahdollisuus pyytää ICAOlta taloudellisia tietoja rahoitustukien yhteydessä.

                           5.1.7

                           Tiedottavat tarvittaessa toisilleen kaikista asiaan liittyvistä koulutusohjelmista ja helpottavat toisen osapuolen osallistumista niihin.

                           5.1.8

                           Järjestävät tarvittaessa asiaan liittyviä tapahtumia yhdessä ja koordinoivat niitä.

         6.   Salassapito

               6.1

               Kumpikin osapuoli toteuttaa kaikki kohtuulliset varotoimenpiteet, jotka ovat tarpeen tämän yhteistyöpöytäkirjan ja sen liitteiden nojalla saatujen tietojen suojaamiseksi luvattomalta luovuttamiselta. Antaessaan tietoja toiselle osapuolelle osapuoli voi yksilöidä ne tiedot, joita ei saa julkistaa.

               6.2

               Osapuolet sopivat takaavansa toiselta osapuolelta tämän yhteistyöpöytäkirjan ja sen liitteiden nojalla saamiensa turvaluokiteltujen tietojen suojaamisen siinä määrin, kuin niiden omissa säännöissä, määräyksissä ja lainsäädännössä edellytetään.

               6.3

               Jollei osapuolten omista säännöistä, määräyksistä ja lainsäädännöstä muuta johdu, osapuolet eivät erityisesti saa julkistaa sellaisia toiselta osapuolelta tämän yhteistyöpöytäkirjan ja sen liitteiden nojalla saatuja tietoja, joita pidetään luottamuksellisina. Tällaiset tiedot on asianmukaisesti merkittävä luottamuksellisiksi asianomaisen osapuolen sääntöjen mukaisesti.

               6.4

               Osapuolet sopivat tarvittaessa työskentelyjärjestelyistä, jotka koskevat muita menettelyitä tämän yhteistyöpöytäkirjan ja sen liitteiden nojalla toimitettujen turvaluokiteltujen tietojen suojaamiseksi. Tällaisiin menettelyihin on sisällyttävä kummankin osapuolen mahdollisuus tarkistaa, mitä suojatoimenpiteitä toinen osapuoli toteuttaa.

         7.   Osapuolten sekakomitea

               7.1

               Perustetaan sekakomitea, joka koostuu kummankin osapuolen edustajista. Sekakomitean puheenjohtajina toimivat yhdessä yksi kummankin osapuolen edustaja. Sekakomitea vastaa tämän yhteistyöpöytäkirjan liitteiden toimivuudesta, mukaan lukien liitteiden hyväksyminen.

               7.2

               Sekakomitea kutsutaan koolle vähintään kerran vuodessa tarkastelemaan tämän yhteistyöpöytäkirjan liitteiden täytäntöönpanoa, ja nämä kokoukset on järjestettävä kustannustehokkaalta pohjalta. Kumpikin osapuoli voi milloin tahansa kutsua sekakomitean koolle.

               7.3

               Sekakomitea voi käsitellä mitä tahansa tämän yhteistyöpöytäkirjan liitteiden toimivuuteen ja täytäntöönpanoon liittyvää asiaa. Sen tehtävänä on erityisesti

                           a)

                           ratkaista kaikki tämän yhteistyöpöytäkirjan liitteiden soveltamiseen ja täytäntöönpanoon liittyvät kysymykset;

                           b)

                           pohtia tapoja lisätä tämän yhteistyöpöytäkirjan liitteiden toimivuutta ja tarvittaessa esittää osapuolille suosituksia niiden muuttamisesta;

                           c)

                           hyväksyä tämän yhteistyöpöytäkirjan liitteet ja työskentelyjärjestelyt liitteiden sallimissa rajoissa tai muutokset niihin;

                           d)

                           tarkastella rahoitus- ja resurssikysymyksiä, jotka liittyvät tämän yhteistyöpöytäkirjan ja sen liitteiden täytäntöönpanoon; ja

                           e)

                           ratkaista kaikki erimielisyydet tai riidat, jotka koskevat tämän yhteistyöpöytäkirjan ja sen liitteiden tulkintaa tai soveltamista.

               7.4

               Sekakomitea toimii kummankin osapuolen puheenjohtajan välisen yhteisymmärryksen pohjalta.

         8.   Riitojenratkaisu

               8.1

               Kumpikin osapuoli voi pyytää neuvotteluja toisen osapuolen kanssa mistä tahansa tähän yhteistyöpöytäkirjaan liittyvästä asiasta. Toisen osapuolen on vastattava viipymättä tällaiseen pyyntöön ja aloitettava neuvottelut osapuolten sopimana ajankohtana 45 päivän kuluessa.

               8.2

               Osapuolten on tehtävä parhaansa kaikkien niiden välillä syntyvien, tämän yhteistyöpöytäkirjan nojalla tehtävästä yhteistyöstä johtuvien erimielisyyksien ratkaisemiseksi mahdollisimman varhaisessa vaiheessa neuvotteluita.

               8.3

               Jos erimielisyyttä ei voida ratkaista tämän artiklan 8.2 kohdan mukaisesti, kumpikin osapuoli voi viedä riidan sekakomiteaan, joka käsittelee riitaa tämän yhteistyöpöytäkirjan 7 artiklan mukaisesti riidan ratkaisemiseksi neuvotellen.

               8.4

               Poiketen siitä, mitä tämän artiklan 8.1–8.3 kohdassa määrätään, varainhoitoa koskevaan riitaan sovelletaan FAFAn riitojenratkaisusääntöjä.

               8.5

               Mitään tässä yhteistyöpöytäkirjassa ei voida pitää luopumisena mistään osapuolten erioikeuksista tai vapauksista.

         9.   Voimaantulo, muutokset ja voimassaolon päättyminen

               9.1

               Tätä yhteistyöpöytäkirjaa sovelletaan sen voimaantuloon asti väliaikaisesti sen allekirjoittamisesta lukien.

               9.2

               Tämä yhteistyöpöytäkirja tulee voimaan, kun osapuolet ovat ilmoittaneet kirjallisesti toisilleen, että sen voimaantulon edellyttämät sisäiset menettelyt on saatettu päätökseen, ja pysyy voimassa, kunnes voimassaolo päätetään.

               9.3

               Kumpikin osapuoli voi päättää tämän yhteistyöpöytäkirjan voimassaolon milloin tahansa. Voimassaolo päättyy toiselle osapuolelle kuusi kuukautta etukäteen annetulla kirjallisella ilmoituksella, jollei kyseistä ilmoitusta peruuteta osapuolten yhteisellä suostumuksella ennen tämän määräajan päättymistä.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         Per la Unió Europea

         За Международната организация за гражданско въздухоплаване
         Por la Organización Internacional de Aviación Civil
         Za Mezinárodní organizaci pro civilní letectví
         For Organisationen for International Civil Luftfart
         Für die Internationale Zivilluftfahrt-Organisation
         Rahvusvahelise Tsiviillennunduse Organisatsiooni nimel
         Για τη Διεθνή Οργάνωση Πολιτικής Αεροπορίας
         For The International Civil Aviation Organisation
         Pour l’Organisation de l’aviation civile internationale
         Per l’Organizzazione internazionale dell’aviazione civile
         Starptautiskās Civilās aviācijas organizācijas vārdā
         Tarptautinės Civilinės aviacijos organizacijos vardu
         A Nemzetközi Polgári Repülési Szervezet részéről
         Għall-Organizzazzjoni tal-Avjazzjoni Ċivili Internazzjonali
         Voor de Internationale Burgerluchtvaartorganisatie
         W imieniu Organizacji Międzynarodowego Lotnictwa Cywilnego
         Pela Organização da Aviação Civil Internacional
         Pentru Organizația Aviației Civile Internaționale
         Za Medzinárodnú organizáciu civilného letectva
         Za Mednarodno organizacijo civilnega letalstva
         Kansainvälisen siviili-ilmailujärjestön puolesta
         För internationella civila luftfartsorganisationen


title: Neuvoston päätös 2011/781/YUTP, annettu 1 päivänä joulukuuta 2011 , Euroopan unionin poliisioperaatiosta (EUPM) Bosnia ja Hertsegovinassa

text:
               2.12.2011

               FI

               Euroopan unionin virallinen lehti

               L 319/51

         NEUVOSTON PÄÄTÖS 2011/781/YUTP,
   annettu 1 päivänä joulukuuta 2011,
   Euroopan unionin poliisioperaatiosta (EUPM) Bosnia ja Hertsegovinassa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto teki 8 päivänä joulukuuta 2009 päätöksen 2009/906/YUTP (1) Euroopan unionin poliisioperaatiosta (EUPM) Bosnia ja Hertsegovinassa. Päätöksen voimassaolo päättyy 31 päivänä joulukuuta 2011.

               (2)

               EUPM:ää olisi jatkettava 30 päivään kesäkuuta 2012.

               (3)

               EUPM:n johtamisjärjestely ei saisi rajoittaa EUPM:n talousarvion toteuttamista koskevia operaation johtajan sopimusvelvoitteita komissiota kohtaan.

               (4)

               Valvontavoimavara (Watch-Keeping Capability) olisi aktivoitava EUPM:ää varten.

               (5)

               EUPM toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyihin unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Tehtävät
   1.   Jatketaan yhteisellä toiminnalla 2002/210/YUTP (2) perustettua Euroopan unionin poliisioperaatiota (EUPM) Bosnia ja Hertsegovinassa 1 päivästä tammikuuta 201230 päivään kesäkuuta 2012.
   2.   EUPM toimii 2 artiklassa olevan tehtävänmäärittelyn mukaisesti ja toteuttaa 3 artiklassa määritetyt keskeiset tehtävät.
   2 artikla
   Operaation tehtävänmäärittely
   Osana laajempaa oikeusvaltioperiaatteeseen liittyvää lähestymistapaa Bosnia ja Hertsegovinassa ja sen lähialueella EUPM tukee Bosnia ja Hertsegovinan asiaankuuluvia lainvalvontaviranomaisia ja rikosoikeusjärjestelmää järjestäytyneen rikollisuuden ja lahjonnan torjunnassa parantamalla poliisin ja syyttäjälaitoksen välistä vuorovaikutusta sekä edistämällä alueellista ja kansainvälistä yhteistyötä.
   EUPM antaa Euroopan unionin erityisedustajalle, jäljempänä ’EU:n erityisedustaja’, operatiivisia neuvoja tukeakseen häntä hänen tehtävässään. EUPM osallistuu maassa työllään ja verkostonsa avulla yleisiin pyrkimyksiin varmistaa, että unioni saa perusteellista tietoa Bosnia ja Hertsegovinan tapahtumista.
   Operaation päättämistä ajatellen EUPM valmistautuu siirtämään jäljellä olevat keskeiset tehtävät EU:n erityisedustajan toimistolle.
   EUPM tukee tilapäistä yhteisen turvallisuus- ja puolustuspolitiikan (YTPP) varastointivalmiutta, kunnes pysyvä varastointi on saatu järjestettyä.
   3 artikla
   Operaation keskeiset tehtävät
   EUPM:n keskeiset tehtävät operaation toteuttamiseksi ovat seuraavat:

               1)

               antaa strategisia neuvoja lainvalvonta- ja poliittisille viranomaisille Bosnia ja Hertsegovinassa järjestäytyneen rikollisuuden ja korruption torjunnasta;

               2)

               edistää ja helpottaa koordinointi- ja yhteistyömekanismeja vertikaalisesti sekä horisontaalisesti asiaankuuluvien lainvalvontaviranomaisten välillä keskittymällä erityisesti valtiotason viranomaisiin;

               3)

               varmistaa toiminnan moitteeton siirtäminen EUPM:stä EU:n erityisedustajan toimistolle;

               4)

               edistää unionin ja jäsenvaltioiden toimien koordinointia oikeusvaltion alalla.

         4 artikla
   Operaation rakenne
   1.   EUPM koostuu seuraavista osista:

               a)

               päämaja Sarajevossa, jossa toimivat operaation johtaja sekä henkilöstöä operaatiosuunnitelman (OPLAN) mukaisesti;

               b)

               neljä alueellista toimistoa Sarajevossa, Banja Lukassa, Mostarissa ja Tuzlassa.

         2.   Näitä osia käsitellään tarkemmin operaatiosuunnitelman yksityiskohtaisissa järjestelyissä.
   5 artikla
   Siviilioperaatiokomentaja
   1.   Siviilialan suunnittelu- ja toteutusvoimavaran johtaja toimii siviilioperaatiokomentajana EUPM:ssä.
   2.   Siviilioperaatiokomentaja vastaa poliittisten ja turvallisuusasioiden komitean (PTK) poliittisen valvonnan ja strategisen johdon alaisena ja unionin ulko- ja turvallisuuspolitiikan korkean edustajan, jäljempänä ’korkea edustaja’, yleisen toimivallan alaisuudessa EUPM:n strategisen tason johtamisjärjestelystä.
   3.   Siviilioperaatiokomentaja varmistaa, että neuvoston päätökset, mukaan lukien PTK:n päätökset, pannaan asianmukaisesti ja tehokkaasti täytäntöön myös antamalla tarvittaessa operaation johtajalle strategisen tason ohjeita sekä neuvoja ja teknistä tukea.
   4.   Kaikki lähetettyyn henkilöstön kuuluvat pysyvät täysin asianomaisen lähettäjävaltion viranomaisten tai asianomaisen unionin toimielimen alaisina. Kansalliset viranomaiset siirtävät henkilöstöä, ryhmiä ja yksikköjä koskevan operatiivisen johtosuhteen siviilioperaatiokomentajalle.
   5.   Siviilioperaatiokomentajalla on kokonaisvastuu siitä, että unionilla oleva huolellisuusvelvoite täytetään asianmukaisesti.
   6.   Siviilioperaatiokomentaja ja EU:n erityisedustaja kuulevat toisiaan tarvittaessa.
   6 artikla
   Operaation johtaja
   1.   Operaation johtaja vastaa EUPM:stä ja sen johtamisjärjestelystä operaatioalueella.
   2.   Operaation johtajalla on siviilioperaatiokomentajan hänelle osoittama vastuu osallistuvien valtioiden henkilöstön, ryhmien ja yksiköiden johtamisesta sekä hallinnollinen ja logistinen vastuu, johon kuuluu myös vastuu EUPM:n käyttöön annetuista varoista, resursseista ja tiedoista.
   3.   Operaation johtaja antaa EUPM:n koko henkilöstölle ohjeet EUPM:n toteuttamiseksi tehokkaalla tavalla operaatioalueella ja vastaa EUPM:n koordinoinnista ja päivittäisestä hallinnoinnista noudattaen siviilioperaatiokomentajan strategisen tason ohjeita.
   4.   Operaation johtaja vastaa EUPM:n talousarvion toteuttamisesta. Tätä varten operaation johtaja allekirjoittaa sopimuksen komission kanssa.
   5.   Operaation johtaja vastaa henkilöstön kurinpidollisesta valvonnasta. Lähetetyn henkilöstön osalta kurinpitotoimista vastaa asianomainen kansallinen tai unionin viranomainen.
   6.   Operaation johtaja edustaa EUPM:ää operaatioalueella ja varmistaa operaation asianmukaisen näkyvyyden.
   7.   Operaation johtaja toimii tarvittaessa yhteistyössä muiden alueella olevien unionin toimijoiden kanssa. Operaation johtaja saa EU:n erityisedustajalta paikallisia poliittisia ohjeita, mikä ei kuitenkaan vaikuta komentoketjuun.
   7 artikla
   EUPM:n henkilöstö
   1.   EUPM:n henkilöstön lukumäärä ja toimivaltuudet määritetään 2 artiklassa olevan tehtävänmäärittelyn, 3 artiklassa määritettyjen operaation keskeisten tehtävien ja 4 artiklassa määritetyn rakenteen mukaisesti.
   2.   EUPM muodostuu pääasiassa jäsenvaltioiden tai unionin toimielinten lähettämästä henkilöstöstä. Kukin jäsenvaltio tai unionin toimielin vastaa lähettämästään henkilöstöstä aiheutuvista kuluista, kuten matkakuluista asemapaikkaan ja takaisin, palkoista, terveydenhuollosta sekä kulukorvauksista, lukuun ottamatta asianomaisia päivärahoja, sekä vaikeiden ja vaarallisten olosuhteiden perusteella maksettavista korvauksista.
   3.   EUPM voi myös ottaa palvelukseen sopimussuhteista kansainvälistä siviilihenkilöstöä ja paikallista henkilöstöä tarpeen mukaan, jos jäsenvaltioiden lähettämää henkilöstöä ei ole huolehtimaan tarvittavista tehtävistä. Jos pätevää henkilöstöä ei ole saatavissa jäsenvaltioista, voidaan osallistuvien kolmansien maiden kansalaisia poikkeuksellisesti ja asianmukaisesti perustelluissa tapauksissa ottaa tarvittaessa palvelukseen sopimussuhteisesti.
   4.   Kaikkien henkilöstöön kuuluvien on noudatettava operaatiokohtaisia turvallisuutta koskevia vähimmäisvaatimuksia sekä kentällä tapahtuvan toiminnan turvallisuutta koskevaa unionin politiikkaa tukevaa operaation turvallisuussuunnitelmaa. Kaikkien henkilöstön jäsenten on tehtävissään haltuunsa saamien EU:n turvallisuusluokiteltujen tietojen suojaamisen osalta noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU määriteltyjä turvallisuutta koskevia periaatteita ja vähimmäisvaatimuksia (3).
   8 artikla
   Operaation ja EUPM:n henkilöstön asema
   1.   Suoritetaan tarvittavat järjestelyt EUPM:stä Bosnia ja Hertsegovinassa 4 päivänä lokakuuta 2002 unionin sekä Bosnia ja Hertsegovinan välillä tehdyn sopimuksen voimassaolon jatkamiseksi EUPM:n keston ajaksi.
   2.   Henkilöstön jäsenen lähettänyt valtio tai unionin toimielin vastaa tämän lähettämiseen liittyvien, asianomaisen esittämien tai häntä koskevien vaatimusten ratkaisemisesta. Kyseinen valtio tai unionin toimielin on vastuussa sellaisten menettelyjen vireille panosta, joihin mahdollisesti ryhdytään lähetettyä henkilöä vastaan.
   3.   Kansainvälisen ja paikallisen siviilihenkilöstön työehdot sekä oikeudet ja velvollisuudet määritetään operaation johtajan ja henkilöstön jäsenen välisissä sopimuksissa.
   9 artikla
   Komentoketju
   1.   EUPM:llä on kriisinhallintaoperaationa yhtenäinen komentoketju.
   2.   PTK vastaa neuvoston ja korkean edustajan alaisuudessa operaation poliittisesta valvonnasta ja strategisesta johdosta.
   3.   Siviilioperaatiokomentaja toimii PTK:n poliittisen valvonnan ja strategisen johdon alaisena sekä korkean edustajan yleisen toimivallan alaisuudessa EUPM:n strategisen tason komentajana ja antaa siinä ominaisuudessa operaation johtajalle ohjeita, neuvoja ja teknistä tukea.
   4.   Siviilioperaatiokomentaja raportoi neuvostolle korkean edustajan kautta.
   5.   Operaation johtaja vastaa EUPM:n johtamisjärjestelystä operaatioalueella ja on suoraan vastuussa siviilioperaatiokomentajalle.
   10 artikla
   Poliittinen valvonta ja strateginen johto
   1.   PTK vastaa EUPM:n operaation poliittisesta valvonnasta ja strategisesta johdosta neuvoston ja korkean edustajan alaisuudessa. Neuvosto valtuuttaa PTK:n tekemään asiaankuuluvat päätökset tätä tarkoitusta varten Euroopan unionista tehdyn sopimuksen 38 artiklan kolmannen kohdan mukaisesti. Tähän valtuutukseen sisältyy toimivalta nimittää operaation johtaja korkean edustajan ehdotuksesta sekä muuttaa operaation toiminta-ajatusta (CONOPS) ja operaatiosuunnitelmaa (OPLAN). EUPM:n tavoitteita ja sen päättämistä koskeva päätöksentekovalta kuuluu edelleen neuvostolle.
   2.   PTK raportoi neuvostolle säännöllisin väliajoin.
   3.   Siviilioperaatiokomentaja ja operaation johtaja raportoivat PTK:lle vastuualueisiinsa kuuluvista asioista säännöllisin väliajoin ja aina tarvittaessa.
   11 artikla
   Kolmansien valtioiden osallistuminen
   1.   Unionin päätöksenteon riippumattomuutta ja sen yhteisen toimielinjärjestelmän noudattamista rajoittamatta voidaan kolmansia valtioita pyytää osallistumaan EUPM:ään edellyttäen, että ne vastaavat lähettämästään henkilöstöstä aiheutuvista kuluista, kuten palkoista, kaikki riskit kattavasta vakuutuksesta, päivärahoista sekä matkakuluista Bosnia ja Hertsegovinaan ja takaisin, ja että ne osallistuvat asianmukaisesti EUPM:n käyttökuluihin.
   2.   Kolmansilla valtioilla, jotka osallistuvat EUPM:ään, on EUPM:n päivittäisessä hallinnoinnissa samat oikeudet ja velvollisuudet kuin jäsenvaltioilla.
   3.   Neuvosto valtuuttaa PTK:n tekemään asiaankuuluvat päätökset osallistumisehdotusten hyväksymisestä ja perustamaan osanottajien komitean.
   4.   Kolmansien valtioiden osallistumista koskevista yksityiskohtaisista järjestelyistä tehdään sopimukset Euroopan unionista tehdyn sopimuksen 37 artiklan ja Euroopan unionin toiminnasta tehdyn sopimuksen 218 artiklan mukaisesti. Korkea edustaja voi neuvotella tällaisia sopimuksia. Jos unioni ja kolmas valtio ovat tehneet sopimuksen puitteista, jotka koskevat kyseisen kolmannen valtion osallistumista unionin kriisinhallintaoperaatioihin, tämän sopimuksen määräyksiä sovelletaan EUPM:ään.
   12 artikla
   Rahoitusjärjestelyt
   1.   Operaatioon liittyviin menoihin tarkoitettu rahoitusohje 1 päivän tammikuuta 2012 ja 30 päivän kesäkuuta 2012 väliselle ajalle on 5 250 000 euroa.
   2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti. Operaation johtaja voi varainhoitoasetuksen mukaisesti sopia jäsenvaltioiden, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat EUPM:n tarvitsemien laitteiden ja palvelujen toimittamista ja toimitilojen tarjoamista. Operaation johtaja vastaa sellaisten käytettyjen laitteiden varaston hallinnoinnista, joita voidaan käyttää myös YTPP-operaatioiden kiireellisiin vaatimuksiin vastaamiseksi. Osallistuvien kolmansien valtioiden kansalaiset sekä isäntävaltion kansalaiset voivat osallistua sopimuksia koskeviin tarjouskilpailuihin.
   3.   Operaation johtaja raportoi komissiolle ja toimii tämän valvonnassa niiden toimien osalta, jotka hän toteuttaa sopimuksensa mukaisesti.
   4.   Rahoitusjärjestelyissä otetaan huomioon EUPM:n operatiiviset vaatimukset, joihin sisältyy laitteiden yhteensopivuus ja operaation ryhmien yhteistoimintakyky.
   5.   EUPM:ään liittyvät menot ovat rahoituskelpoisia 1 päivästä tammikuuta 2012.
   13 artikla
   Turvallisuus
   1.   Siviilioperaatiokomentaja ohjaa operaation johtajaa turvatoimien suunnittelussa ja vastaa siitä, että ne toteutetaan EUPM:n osalta asianmukaisesti ja tehokkaasti 5 ja 9 artiklan mukaisesti ja koordinoidusti Euroopan ulkosuhdehallinnon (EUH) turvallisuusosaston kanssa.
   2.   Operaation johtaja vastaa EUPM:n turvallisuudesta ja sen varmistamisesta, että EUPM:ään sovellettavia turvallisuutta koskevia vähimmäisvaatimuksia noudatetaan Euroopan unionista tehdyn sopimuksen V osaston nojalla operatiivisiin tehtäviin unionin ulkopuolelle lähetetyn henkilöstön turvallisuutta koskevan unionin politiikan ja siihen liittyvien asiakirjojen mukaisesti.
   3.   Operaation johtajaa avustaa johtava turvallisuuspäällikkö (Senior Mission Security Officer, SMSO), joka raportoi operaation johtajalle ja joka on myös läheisessä toiminnallisessa suhteessa Euroopan ulkosuhdehallinnon turvallisuusosastoon.
   4.   Operaation johtaja nimittää Euroopan ulkosuhdehallinnon turvallisuusosastoa kuullen operaation neljään alueelliseen toimistoon alueturvallisuuspäälliköitä, jotka SMSO:n alaisuudessa vastaavat EUPM:n kyseisen yksikön osalta kaikkien turvallisuusnäkökohtien päivittäisestä hallinnoinnista.
   5.   EUPM:n henkilöstön jäsenet osallistuvat operaatiosuunnitelman (OPLAN) mukaisesti pakolliseen turvallisuuskoulutukseen ennen tehtäviensä aloittamista. Johtava turvallisuuspäällikkö järjestää heille myös säännöllistä kertauskoulutusta operaatioalueella.
   14 artikla
   Koordinointi
   1.   Bosnia ja Hertsegovinaa tukevien unionin toimien johdonmukaisuuden varmistamiseksi operaation johtaja koordinoi toimintansa tiiviisti Bosnia ja Hertsegovinassa sijaitsevan unionin lähetystön kanssa, tämän kuitenkaan vaikuttamatta komentoketjuun.
   2.   Operaation johtaja koordinoi toimintansa tiiviisti Bosnia ja Hertsegovinassa olevien unionin operaatioiden johtajien kanssa.
   3.   Operaation johtaja toimii yhteistyössä muiden maassa vaikuttavien kansainvälisten toimijoiden, erityisesti Euroopan turvallisuus- ja yhteistyöjärjestön, Euroopan neuvoston ja ICITAPin (International Criminal Investigative Training Assistance Program) kanssa.
   15 artikla
   Turvallisuusluokiteltujen tietojen luovuttaminen
   1.   Korkealla edustajalla on valtuudet luovuttaa tarvittaessa ja EUPM:n tarpeiden mukaisesti tähän päätökseen osallistuville kolmansille valtioille EUPM:ää varten laadittuja EU:n turvallisuusluokiteltuja tietoja ja asiakirjoja ”EU RESTREINT” -tasolle saakka päätöstä 2011/292/EU noudattaen.
   2.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle EUPM:ää varten laadittuja EU:n turvaluokiteltuja tietoja ja asiakirjoja ”EU RESTREINT” -tasolle saakka päätöstä 2011/292/EU noudattaen. Kaikissa muissa tapauksissa tällaiset tiedot ja asiakirjat luovutetaan isäntävaltiolle isäntävaltion ja unionin välisten asianmukaisten yhteistyömenettelyjen mukaisesti.
   3.   Korkealla edustajalla on valtuudet luovuttaa tätä päätöstä noudattaville kolmansille valtioille sellaisia EUPM:ää koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (4) 6 artiklan 1 kohdan mukainen salassapitovelvollisuus.
   16 artikla
   Valvontavoimavara
   Valvontavoimavara aktivoidaan EUPM:ää varten.
   17 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 201230 päivään kesäkuuta 2012.

      Tehty Brysselissä 1 päivänä joulukuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 322, 9.12.2009, s. 22.

      (2)  EYVL L 70, 13.3.2002, s. 1.

      (3)  EUVL L 141, 27.5.2011, s. 17.

      (4)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


title: Neuvoston päätös (EU) 2015/2108, annettu 16 päivänä marraskuuta 2015, Euroopan unionin puolesta esitettävästä kannasta Maailman kauppajärjestön palvelukauppaneuvostossa unionin aikomuksesta myöntää etuuskohtelu vähiten kehittyneisiin maihin kuuluvien jäsenten palveluille ja palveluntarjoajille ilmoittamiseksi ja hyväksynnän hakemiseksi etuuskohtelulle, joka menee pidemmälle kuin markkinoille pääsy

text:
               21.11.2015

               FI

               Euroopan unionin virallinen lehti

               L 305/47

         NEUVOSTON PÄÄTÖS (EU) 2015/2108,
   annettu 16 päivänä marraskuuta 2015,
   Euroopan unionin puolesta esitettävästä kannasta Maailman kauppajärjestön palvelukauppaneuvostossa unionin aikomuksesta myöntää etuuskohtelu vähiten kehittyneisiin maihin kuuluvien jäsenten palveluille ja palveluntarjoajille ilmoittamiseksi ja hyväksynnän hakemiseksi etuuskohtelulle, joka menee pidemmälle kuin markkinoille pääsy
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 ja 100 artiklan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Maailman kauppajärjestön (WTO) perustamisesta tehdyn Marrakeshin sopimuksen IX artiklassa vahvistetaan muun muassa menettelyt, joilla myönnetään poikkeuslupia WTO:n jäsenille mainitussa sopimuksessa tai mainitun sopimuksen liitteissä 1A, 1B tai 1C olevissa monenkeskisissä kauppasopimuksissa taikka näiden liitteissä määrätyistä velvoitteista.

               (2)

               Vuonna 2011 on pyydetty poikkeuslupaa, jolla WTO:n jäsenet voisivat myöntää etuuskohtelun vähiten kehittyneiden jäsenmaiden palveluille ja palveluntarjoajille myöntämättä samaa kohtelua kaikkien muiden WTO:n jäsenten vastaaville palveluille ja palveluntarjoajille, jolloin poikettaisiin palvelukaupan yleissopimuksen (GATS) II artiklan 1 kohdan mukaisesta velvoitteesta. Unionin kanta poikkeusluvan puoltamisesta hyväksyttiin neuvoston päätöksellä 2012/8/EU (1).

               (3)

               WTO:n ministerikokous hyväksyi 17 päivänä joulukuuta 2011 päätöksen, jolla annetaan WTO:n jäsenille lupa myöntää tällainen etuuskohtelu vähiten kehittyneiden jäsenmaiden palveluille ja palveluntarjoajille 15 vuoden ajaksi. Tällaisen etuuskohtelun myöntävien WTO:n jäsenten on kyseisen päätöksen nojalla toimitettava ilmoitus palvelukauppaneuvostolle, ja palvelukauppaneuvoston on menettelyjensä mukaisesti hyväksyttävä muiden toimenpiteiden kuin GATS XVI artiklassa kuvattujen toimenpiteiden soveltamiseen kohdistuva etuuskohtelu.

               (4)

               WTO:n ministerikokous vahvisti 7 päivänä joulukuuta 2013 tehdyllä päätöksellään palvelukauppaneuvoston hyväksyntää koskevan vaatimuksen näiden toimenpiteiden osalta.

               (5)

               Unionin kanta muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksymisestä muiden kuin GATS-sopimuksen XVI artiklassa kuvattujen toimenpiteiden soveltamisen osalta, vahvistettiin neuvoston päätöksellä (EU) 2015/1570 (2).

               (6)

               WTO:n ministerikokouksen 17 päivänä joulukuuta 2011 ja 7 päivänä joulukuuta 2013 tekemien päätösten mukaisesti unioni ilmoitti 30 päivänä heinäkuuta 2015 palvelukauppaneuvostolle aikomuksestaan ilmoittaa vaadittavia sisäisiä menettelyjään noudattaen etuuskohtelusta, jonka unioni aikoo myöntää vähiten kehittyneisiin maihin kuuluvien jäsenten palveluille ja palveluntarjoajille.

               (7)

               On unionin kehitystavoitteiden mukaista ja Dohan kehitysohjelmaan liittyvien palveluja käsittelevien neuvottelujen osan loppuun saattamisen kannalta suotuisaa, että unioni hakee hyväksyntää etuuskohtelulle, joka menee pidemmälle kuin markkinoille pääsy ja jonka se aikoo myöntää vähiten kehittyneisiin maihin kuuluvien jäsenten palveluille ja palveluntarjoajille, ottaen erityisesti huomioon myönnettävät etuudet, jotka koskevat luonnollisten henkilöiden tilapäistä oleskelua palvelujen tarjoamista varten, jotta luodaan kannustimia kansainvälisen oikeuden mukaisten takaisinottovelvoitteiden täyttämiseksi sekä voimassa olevien takaisinottosopimusten täytäntöönpanemiseksi ja uusien tekemiseksi edellyttäen, että vähiten kehittyneisiin maihin kuuluvat jäsenet toimivat unionin kanssa yhteistyössä muuttoliikkeen hallinnassa,

               (8)

               On asianmukaista vahvistaa unionin puolesta palvelukauppaneuvostossa esitettävä kanta unionin aikomuksesta myöntää etuuskohtelu vähiten kehittyneisiin maihin kuuluvien jäsenten palveluille ja palveluntarjoajille ilmoittamiseksi ja hyväksynnän hakemiseksi etuuskohtelulle, joka menee pidemmälle kuin markkinoille pääsy,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin puolesta esitettävä kanta on ilmoittaa palvelukauppaneuvostolle etuuskohtelusta, jonka unioni aikoo myöntää WTO:n vähiten kehittyneisiin maihin kuuluvien jäsenten palveluille ja palveluntarjoajille WTO:n asiakirjassa S/C/N/840 esitetyn ja 17 päivänä joulukuuta 2011 ja 7 päivänä joulukuuta 2013 tehtyjen WTO:n ministerikokouksen päätösten mukaisesti, sekä hakea palvelukauppaneuvostossa hyväksyntää etuuskohtelulle, joka menee markkinoille pääsyä pidemmälle.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä marraskuuta 2015.

            Neuvoston puolesta

            Puheenjohtaja

         F. ETGEN

      (1)  Neuvoston päätös 2012/8/EU, annettu 14 päivänä joulukuuta 2011, Maailman kauppajärjestön ministerikokouksessa esitettävästä Euroopan unionin kannasta pyyntöön myöntää poikkeuslupa vähiten kehittyneiden maiden palvelujen ja palvelujen tarjoajien etuuskohtelua varten (EUVL L 4, 7.1.2012, s. 16).

      (2)  Neuvoston päätös (EU) 2015/1570, annettu 18 päivänä syyskuuta 2015, Maailman kauppajärjestön palvelukauppaneuvostossa Euroopan unionin puolesta esitettävästä kannasta muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksymiseen muiden kuin GATS-sopimuksen XVI artiklassa kuvattujen toimenpiteiden soveltamisen osalta (EUVL L 245, 22.9.2015, s. 6).


Avis juridique important

|

31985D0613

85/613/ETY: Neuvoston päätös, tehty 20 päivänä joulukuuta 1985, elohopea- ja kadmiumpäästöjä koskevien ohjelmien ja toimenpiteiden hyväksymisestä yhteisön puolesta maalta peräisin olevan meren pilaantumisen ehkäisemistä koskevan yleissopimuksen mukaisesti

Virallinen lehti nro L 375 , 31/12/1985 s. 0020 - 0044 Suomenk. erityispainos Alue 15 Nide 7 s. 0088  Espanjank. erityispainos: Luku 15 Nide 6 s. 0135  Ruotsink. erityispainos Alue 15 Nide 7 s. 0088  Portugalink. erityispainos: Luku 15 Nide 6 s. 0135

NEUVOSTON PÄÄTÖS,tehty 20 päivänä joulukuuta 1985,elohopea- ja kadmiumpäästöjä koskevien ohjelmien ja toimenpiteiden hyväksymisestä yhteisön puolesta maalta peräisin olevan meren pilaantumisen ehkäisemistä koskevan yleissopimuksen mukaisesti (85/613/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission suosituksen(1),ottaa huomioon Euroopan parlamentin lausunnon(2),sekä katsoo, ettäyhteisö on 3 päivänä maaliskuuta 1974 hyväksynyt yleissopimuksen maalta peräisin olevan meren pilaantumisen ehkäisemisestä(3),yhteisö on näin liittynyt yleissopimuksen sopimuspuoleksi,yleissopimusta hallinnoivassa Pariisin komissiossa on neuvoteltu elohopea- ja kadmiumpäästöjä koskevista ohjelmista ja toimenpiteistä ja yhteisöä on kehotettu hyväksymään ne kirjallisesti 31 päivään joulukuuta 1985 mennessä,näiden ohjelmien ja toimenpiteiden määräykset ovat yhteensopivia yhteisön tämän alan direktiivien eli direktiivien 76/464/ETY(4), 83/513/ETY(5) ja 84/156/ETY(6) säännösten kanssa,olisi siis suotavaa, että yhteisö hyväksyy mainitut ohjelmat ja toimenpiteet, japerustamissopimuksessa ei ole muita määräyksiä tähän tarkoitukseen tarvittavista valtuuksista kuin 235 artikla,ON PÄÄTTÄNYT SEURAAVAA:Ainoa artikla 1 Neuvosto hyväksyy yhteisön puolesta elohopea- ja kadmiumpäästöjä koskevat ohjelmat ja toimenpiteet maalta peräisin olevan meren pilaantumisen ehkäisemistä koskevan yleissopimuksen mukaisesti.Mainittujen ohjelmien ja toimenpiteiden tekstit on liitetty tähän päätökseen.2 Neuvostolla on toimivalta nimetä henkilö tai henkilöt, joilla on valtuudet ilmoittaa tästä hyväksymisestä Pariisin komissiolle 31 päivään joulukuuta 1985 mennessä.Tehty Brysselissä 20 päivänä joulukuuta 1985.Neuvoston puolestaPuheenjohtajaR. KRIEPS(1) EYVL N:o C 286, 9.11.1985, s. 4(2) EYVL N:o C 352, 31.12.1985(3) EYVL N:o L 194, 25.7.1975, s. 5(4) EYVL N:o L 129, 18.5.1976, s. 23(5) EYVL N:o L 291, 24.10.1983, s.1(6) EYVL N:o L 74, 17.3.1984, s. 49ANNEXE >VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>ANNEX I >VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>


Avis juridique important

|

32001D0469

2001/469/: Neuvoston päätös, tehty 14 päivänä toukokuuta 2001, Amerikan yhdysvaltojen hallituksen ja Euroopan yhteisön välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen tekemisestä Euroopan yhteisön puolesta

Virallinen lehti nro L 172 , 26/06/2001 s. 0001 - 0002

Neuvoston päätös,tehty 14 päivänä toukokuuta 2001,Amerikan yhdysvaltojen hallituksen ja Euroopan yhteisön välisen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskevan sopimuksen tekemisestä Euroopan yhteisön puolesta(2001/469/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen, 300 artiklan 3 kohdan ensimmäisen alakohdan ja 300 artiklan 4 kohdan kanssa,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo seuraavaa:(1) Amerikan yhdysvaltojen hallituksen ja Euroopan yhteisön välinen toimistolaitteiden energiatehokkuutta osoittavia merkintöjä koskevien ohjelmien yhteensovittamista koskeva sopimus, joka on allekirjoitettu Washingtonissa 19 päivänä joulukuuta 2000, olisi hyväksyttävä.(2) Täytäntöönpanon tarkastelu on annettu sopimuksella perustetun teknisen toimikunnan tehtäväksi.(3) Kumpikin osapuoli on nimennyt hallintoyksikön. Yhteisö on nimennyt hallintoyksikökseen komission. Sopimuspuolet voivat yhteisellä sopimuksella muuttaa sopimusta ja sen liitteitä sekä lisätä sopimukseen uusia liitteitä.(4) Sopimuksen moitteettoman toiminnan varmistamiseksi olisi otettava käyttöön asianmukaisia yhteisön sisäisiä menettelyjä. On tarpeen antaa komissiolle, jota neuvoston nimeämä erityiskomitea avustaa, valtuudet tehdä sopimukseen tiettyjä teknisiä muutoksia ja tehdä tiettyjä päätöksiä sopimuksen täytäntöönpanemiseksi. Kaikissa muissa tapauksissa päätökset tehdään tavanomaista menettelyä noudattaen,ON PÄÄTTÄNYT SEURAAVAA:1 artiklaHyväksytään yhteisön puolesta Amerikan yhdysvaltojen hallituksen ja Euroopan yhteisön välinen toimistolaitteiden energiatehokkuutta osoittavia merkintöjä koskevien ohjelmien yhteensovittamisesta tehty sopimus liitteineen.Sopimuksen ja sen liitteiden teksti on tämän päätöksen liitteenä.2 artiklaNeuvoston puheenjohtaja toimittaa yhteisön puolesta sopimuksen XII artiklan 1 kohdassa tarkoitetun kirjallisen ilmoituksen(1).3 artikla1. Komissio edustaa yhteisöä sopimuksen VI artiklassa määrätyssä teknisessä toimikunnassa neuvoston nimeämän erityiskomitean avustamana. Komissio huolehtii kyseistä erityiskomiteaa kuultuaan sopimuksen V artiklan 5 kohdassa tarkoitetusta yhteydenpidosta ja yhteistyöstä, VI artiklan 1 ja 2 kohdassa tarkoitetusta täytäntöönpanon tarkastelusta sekä VIII artiklan 4 kohdassa tarkoitetuista ilmoituksista.2. Valmisteltaessa yhteisön kantaa sopimuksen liitteessä C oleviin toimistolaitteita koskeviin vaatimuksiin ja luetteloon tehtäviin muutoksiin komissio ottaa huomioon toimistolaitteita koskevasta yhteisön energiatehokkuusmerkintäohjelmasta annettavaksi ehdotetun Euroopan parlamentin ja neuvoston asetuksen 8 ja 11 artiklassa tarkoitetun Euroopan yhteisön Energy Star -lautakunnan lausunnot.3. Komissio vahvistaa sopimuksen liitteessä C lueteltuihin toimistolaitteita koskeviin teknisiin vaatimuksiin tehtävien muutosten osalta hallintoyksiköiden tekemiä päätöksiä koskevan yhteisön kannan kuultuaan tämän artiklan 1 kohdassa tarkoitettua erityiskomiteaa.4. Kaikissa muissa tapauksissa sopimuspuolten hallintoyksiköiden tekemiä päätöksiä koskevan yhteisön kannan määrittelee komission ehdotuksesta neuvosto perustamissopimuksen 300 artiklan mukaisesti.Tehty Brysselissä 14 päivänä toukokuuta 2001.Neuvoston puolestaPuheenjohtajaL. Rekke(1) Sopimuksen voimaantulopäivä julkaistaan Euroopan yhteisöjen virallisessa lehdessä.


title: 2009/217/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/175

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2006
   (2009/217/EY)
   EUROOPAN PARLAMENTTI, joka
   ottaa huomioon Euroopan lääkeviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6–0125/2008),

               1.

               myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 10.

      (2)  EUVL C 309, 19.12.2007, s. 34.

      (3)  EYVL L 248, 16.9.2002, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.
    ---documentbreak---

               31.3.2009

               FI

               Euroopan unionin virallinen lehti

               L 88/176

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2006
   EUROOPAN PARLAMENTTI, joka
   ottaa huomioon Euroopan lääkeviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6–0125/2008),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2006 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 24. huhtikuuta 2007 Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2005 (6) ja päätökseen liitetyssä päätöslauselmassa se muun muassa

                           —

                           pani merkille, että yli 40 prosenttia maksusitoumuksista siirrettiin seuraavaan varainhoitovuoteen,

                           —

                           totesi, että viraston talousarvio oli kasvanut huomattavasti laajentumisen vuoksi,

                           —

                           kehotti virastoa kirjaamaan tilinpitoonsa ne varat, jotka on kerätty muilta erillisvirastoilta ja elimiltä niiden varainhoidon tietojärjestelmien kehittämiseen tarkoitetun yhteisen tukipalvelun rahoittamiseksi,

                           —

                           vaati virastoa teettämään 1. tammikuuta 2010 mennessä ja sen jälkeen joka viides vuosi riippumattoman ulkopuolisen arvioinnin viraston saavutuksista sen perustamisasetuksen sekä johtokunnan päättämien työohjelmien perusteella,

         Yleiset huomautukset, jotka koskevat EU:n virastoihin liittyviä yleisluonteisia kysymyksiä ja ovat näin merkityksellisiä myös kunkin viraston vastuuvapausmenettelyn kannalta

               1.

               toteaa, että tilintarkastustuomioistuimen tarkastamien 24 viraston ja muun hajautetun erillisviraston talousarvioiden kokonaismäärä vuonna 2006 oli 1 080,5 miljoonaa euroa (suurin oli Euroopan jälleenrakennusviraston talousarvio, 271 miljoonaa euroa, ja pienin Euroopan poliisiakatemian (CEPOL) talousarvio, viisi miljoonaa euroa);

               2.

               huomauttaa, että tilintarkastuksen ja nyt vastuuvapausmenettelyn kohteena olevien EU:n virastojen joukkoon kuuluu perinteisten sääntelyvirastojen lisäksi myös toimeenpanovirastoja, jotka on perustettu toteuttamaan tiettyjä ohjelmia, ja että menettely ulotetaan lähitulevaisuudessa koskemaan myös julkisen ja yksityisen sektorin kumppanuutena perustettuja yhteisyrityksiä (yhteiset teknologia-aloitteet);

               3.

               panee parlamentin osalta merkille, että vastuuvapausmenettelyn piiriin kuuluvien virastojen lukumäärä on kehittynyt seuraavasti: varainhoitovuonna 2000: 8; 2001: 10; 2002: 11; 2003: 14; 2004: 14; 2005: 16; 2006: 20 sääntelyvirastoa ja 2 toimeenpanovirastoa (joihin ei ole laskettu mukaan kahta virastoa, joiden tilit Euroopan tilintarkastustuomioistuin tarkastaa mutta jotka kuuluvat sisäisen vastuuvapausmenettelyn piiriin);

               4.

               toteaa näin ollen, että tarkastus- ja vastuuvapausmenettelystä on tullut raskas ja kohtuuton suhteessa virastojen ja hajautettujen erillisvirastojen talousarvioiden suhteelliseen osuuteen; kehottaa asiasta vastaavaa valiokuntaa tarkastelemaan vastuuvapausmenettelyä laajasti uudelleen virastojen ja hajautettujen erillisvirastojen suhteen yksinkertaisemman ja rationaalisemman lähestymistavan laatimiseksi ottaen huomioon, että virastojen määrä kasvaa jatkuvasti ja että niistä jokainen tarvitsee tulevina vuosina erillisen vastuuvapautta koskevan mietinnön;

         Periaatteelliset huomautukset

               5.

               vaatii komissiota esittämään ennen uuden viraston perustamista tai olemassa olevan viraston uudistamista selkeät selvitykset seuraavista tekijöistä: viraston tyyppi, viraston tavoitteet, sisäinen hallintorakenne, tuotteet, palvelut, keskeiset menettelyt, kohderyhmä, viraston asiakkaat ja sidosryhmät, muodolliset suhteet ulkopuolisiin toimijoihin, talousarviovastuu, varainhoidon suunnittelu sekä henkilöstö ja henkilöstöpolitiikka;

               6.

               esittää, että kunkin viraston on noudatettava vuosittaista tulossopimusta, jonka asianomainen virasto ja asiasta vastaava pääosasto ovat laatineet ja jonka olisi sisällettävä tulevan vuoden päätavoitteet, rahoituskehys sekä selkeät indikaattorit tuloksen mittaamiseksi;

               7.

               vaatii, että tilintarkastustuomioistuin tai muu riippumaton tilintarkastaja tarkastaa virastojen toiminnan säännöllisesti (ja tapauskohtaisesti); katsoo, että tarkastusta ei pitäisi rajoittaa varainhoidon perinteisiin osatekijöihin ja julkisten varojen asianmukaiseen käyttöön vaan tarkastuksen olisi katettava myös hallinnon vaikuttavuus ja tehokkuus ja siinä olisi esitettävä arvostelu kunkin viraston varainhoidosta;

               8.

               katsoo, että tekniset vähennykset olisi tehtävä avoimina olevien virkojen perusteella, jos virasto yliarvioi jatkuvasti omat budjettitarpeensa; katsoo tämän johtavan pitkällä aikavälillä siihen, että virastoilla on vähemmän käyttötarkoitukseensa sidottuja tuloja, mikä samalla merkitsee hallintokustannusten vähenemistä;

               9.

               pitää vakavana ongelmana, että useita virastoja arvostellaan muun muassa julkisia hankintoja koskevien sääntöjen, varainhoitoasetuksen ja henkilöstösääntöjen noudattamatta jättämisestä; katsoo tämän johtuvan lähinnä siitä, että useimmat säännökset ja varainhoitoasetus on räätälöity isommille toimielimille ja että useimmilla pienillä virastoilla ei ole tarvittavia vähimmäisresursseja näiden sääntelyvaatimusten toteuttamista varten; pyytää sen vuoksi komissiota pyrkimään nopeaan ratkaisuun, jolla tehokkuutta parannetaan ryhmittämällä yhteen eri virastojen hallinnolliset toiminnot tällaisten vähimmäisresurssien saavuttamiseksi (virastojen toimintaa sääntelevät perusasetukset ja niiden talousarvion riippumattomuus huomioon ottaen), tai laatimaan kiireellisesti virastoja koskevat erityiset säännöt (erityisesti täytäntöönpanosäännöt), joiden avulla ne voivat noudattaa vaatimuksia täysimääräisesti;

               10.

               vaatii, että laatiessaan alustavaa talousarvioesitystä komissio ottaa huomioon kunkin viraston tulokset talousarvion toteuttamisessa aikaisempina vuosina, erityisesti vuonna n-1, ja tarkistaa asianomaisen viraston pyytämiä määrärahoja sen mukaisesti; pyytää asiasta vastaavaa valiokuntaansa kunnioittamaan mainittua tarkistamista, ja jos komissio ei tarkista määrärahoja, tarkistamaan itse kyseisiä määrärahoja siten, että ne ovat sellaisella todenmukaisella tasolla, joka vastaa asianomaisen viraston hyödyntämiskykyä ja täytäntöönpanovalmiuksia;

               11.

               muistuttaa kehottaneensa varainhoitovuotta 2005 koskeneen vastuuvapauspäätöksensä yhteydessä komissiota esittämään viiden vuoden välein selvityksen kunkin toiminnassa olevan erillisviraston tuottamasta lisäarvosta; kehottaa kaikkia asianomaisia toimielimiä toteuttamaan tarvittavat toimet, jos jonkin erillisviraston ei todeta tuottavan lisäarvoa, ja muuttamaan kyseisen erillisviraston tehtävää tai lakkauttamaan viraston; panee merkille, että vuonna 2007 komissio ei toteuttanut yhtäkään arviointia; kehottaa, komissiota esittämään vähintään viisi tällaista arviointia ennen varainhoitovuotta 2007 koskevan vastuuvapauden myöntämistä alkaen vanhimmista virastoista;

               12.

               katsoo, että tilintarkastustuomioistuimen suositukset olisi pantava täytäntöön viipymättä ja että virastoille olisi maksettava tukia suhteessa niiden todellisiin käteisvarojen tarpeisiin; katsoo lisäksi, että yleiseen varainhoitoasetukseen tehtävät muutokset olisi sisällytettävä virastoja koskevaan varainhoidon puiteasetukseen ja kunkin viraston erityiseen varainhoitoasetukseen;

               13.

               ilmaisee huolensa siitä, että merkittävä osa henkilöstöstä on väliaikaisessa työsuhteessa tavalla, joka saattaa vaikuttaa heidän työnsä laatuun; pyytää sen vuoksi komissiota nykyistä paremmin valvomaan henkilöstösääntöjen soveltamista virastoissa;

         Raportointitietojen esittäminen

               14.

               toteaa, että virastojen kesken ei ole olemassa vakiolähestymistapaa siihen, kuinka virastot esittelevät toimintansa kyseisen varainhoitovuoden ajalta sekä tilinsä ja kertomukset talousarvio- ja varainhallinnosta, eikä siihen, olisiko viraston johtajan laadittava tarkastuslausuma; panee merkille, että kaikki virastot eivät ole erottaneet selvästi toisistaan a) viraston työn esittelyä kansalaisille ja b) teknistä raportointia talousarvio- ja varainhallinnosta;

               15.

               toteaa, että vaikka komission ohjeissa toimintakertomusten laatimisesta ei nimenomaisesti vaadita virastoja laatimaan tarkastuslausumaa, monet johtajat ovat kuitenkin tehneet niin vuoden 2006 osalta, ja yhdessä tapauksessa lausuma sisältää tärkeän varauman;

               16.

               palauttaa mieliin 12. huhtikuuta 2005 antamansa päätöslauselman (7) 28 kohdan, jossa se pyysi virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

               17.

               kehottaa komissiota muuttamaan ohjeitaan virastoille vastaavasti;

               18.

               esittää lisäksi, että komissio tekisi yhteistyötä virastojen kanssa ja pyrkisi laatimaan yhtenäisen, kaikkiin virastoihin ja hajautettuihin erillisvirastoihin sovellettavan mallin, jossa erotetaan selvästi toisistaan

                           —

                           suurelle yleisölle tarkoitettu vuosikertomus elimen toimista, työstä ja saavutuksista,

                           —

                           tilinpäätös ja selvitys talousarvion toteuttamisesta,

                           —

                           komission pääjohtajien toimintakertomusten kaltainen toimintakertomus,

                           —

                           viraston johtajan allekirjoittama tarkastuslausuma sekä mahdolliset varaumat tai huomiot, joihin johtaja pitää tarpeellisena kiinnittää vastuuvapauden myöntävän viranomaisen huomiota;

         Tilintarkastustuomioistuimen yleiset havainnot

               19.

               panee merkille tilintarkastustuomioistuimen havainnon (vuosikertomuksen 10.29 kohta (8)), että komission yhteisön talousarviosta suorittamien avustusten kohdentaminen ei pohjaudu riittävän perusteltuihin arvioihin virastojen käteisvarojen tarpeesta ja että tämän vuoksi, ja seuraavaan varainhoitovuoteen siirrettyjen määrärahojen määrästä johtuen, virastoilla on hallussaan huomattavan paljon käteisvaroja; panee merkille myös tilintarkastustuomioistuimen suosituksen, että virastoille olisi suoritettava avustuksia suhteessa niiden todellisiin käteisvarojen tarpeisiin;

               20.

               panee merkille, että neljätoista virastoa ei ollut vielä vuoden 2006 loppuun mennessä ottanut käyttöön ABAC-kirjanpitojärjestelmää (vuosikertomuksen 10.31 kohdan alaviite);

               21.

               panee merkille tilintarkastustuomioistuimen huomautuksen (vuosikertomuksen 1.25 kohta), jonka mukaan jotkin virastot kirjaavat käyttämättä jääneisiin lomapäiviin liittyvän menojäämän; toteaa, että tilintarkastustuomioistuin on hyväksynyt varauksin tarkastuslausuman kolmen viraston osalta (Euroopan ammatillisen koulutuksen kehittämiskeskus (Cedefop), Euroopan poliisiakatemia (CEPOL) ja Euroopan rautatievirasto) varainhoitovuoden 2006 osalta (vuonna 2005: Cedefop, Euroopan elintarviketurvallisuusviranomainen, Euroopan jälleenrakennusvirasto);

         Sisäinen tarkastus

               22.

               palauttaa mieliin, että varainhoitoasetuksen 185 artiklan 3 kohdan mukaan komission sisäinen tarkastaja on myös yhteisön talousarviosta avustusta saavien sääntelyvirastojen sisäinen tarkastaja; huomauttaa, että sisäinen tarkastaja antaa kertomukset kunkin viraston johtokunnalle ja johtajalle;

               23.

               kiinnittää huomiota sisäisen tarkastuksen vuosikertomukseen vuodelta 2006 sisältyvään varaumaan, joka kuuluu seuraavasti:
               ”Komission sisäinen tarkastaja ei henkilöstöresurssien puutteen takia pysty täyttämään asianmukaisesti varainhoitoasetuksen 185 artiklassa säädettyä velvollisuuttaan yhteisön elinten sisäisenä tarkastajana.”;

               24.

               panee kuitenkin merkille sisäisen tarkastajan vuoden 2006 toimintakertomukseen sisältyvän huomautuksen, jonka mukaan vuodesta 2007 lähtien komission sisäisen tarkastuksen osastolle myönnettyjen lisähenkilöstöresurssien myötä kaikissa toiminnassa olevissa sääntelyvirastoissa tehdään sisäinen tarkastus vuosittain;

               25.

               panee merkille, että niiden sääntely- ja toimeenpanovirastojen ja yhteisyritysten lukumäärä, jotka sisäisen tarkastuksen on tarkastettava varainhoitoasetuksen 185 artiklan mukaisesti, kasvaa jatkuvasti; kehottaa komissiota tiedottamaan parlamentin asiasta vastaavalle valiokunnalle, onko sisäisellä tarkastuksella käytettävissään riittävästi henkilöstöresursseja suorittamaan vuotuisen tarkastuksen kaikissa näissä elimissä tulevina vuosina;

               26.

               huomauttaa, että asetuksen (EY, Euratom) N:o 2343/2002 72 artiklan 5 kohdan mukaisesti kunkin viraston on toimitettava vuosittain vastuuvapauden myöntävälle viranomaiselle ja komissiolle johtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista; pyytää virastoja ilmoittamaan, onko näin toimittu, ja jos on, niin millä tavoin asia on hoidettu;

               27.

               panee merkille, mitä tulee etenkin pienten virastojen valmiuteen toteuttaa sisäisiä tarkastuksia, sisäisen tarkastajan Euroopan parlamentin asiasta vastaavalle valiokunnalle 14. syyskuuta 2006 tekemän ehdotuksen, jonka mukaan olisi sallittava, että pienet virastot toteuttavat sisäisen tarkastuksen ostopalveluna yksityiseltä sektorilta;

         Virastojen arviointi

               28.

               palauttaa mieliin parlamentin, neuvoston ja komission yhteisen lausuman (9), josta sovittiin neuvottelumenettelyssä ennen 13. heinäkuuta 2007 pidettyä ECOFIN-neuvoston kokousta ja jossa pyydettiin toimittamaan i) luettelo virastoista, joiden tilit komissio aikoo tarkastaa ja ii) luettelo virastoista, joiden tilit on jo tarkastettu, sekä yhteenveto tärkeimmistä havainnoista;

         Kurinpitomenettelyt

               29.

               toteaa, että kokonsa vuoksi yksittäisille virastoille on vaikeaa perustaa tilapäisiä kurinpitolautakuntia, jotka koostuvat sopivaa uravaihetta edustavista henkilöstön jäsenistä, ja että komission tutkinta- ja kurinpitoelimellä (IDOC) ei ole toimivaltaa virastojen suhteen; kehottaa virastoja harkitsemaan virastojen välisen kurinpitolautakunnan perustamista;

         Luonnos toimielinten väliseksi sopimukseksi

               30.

               palauttaa mieliin komission esittämän luonnoksen toimielinten väliseksi sopimukseksi Euroopan unionin sääntelyvirastojen toimintakehyksestä (KOM(2005) 59), jonka tarkoituksena oli vahvistaa Euroopan unionin sääntelyvirastojen perustamista, rakennetta, toimintaa, arviointia ja valvontaa koskeva horisontaalinen kehys; pitää luonnosta asianmukaisena aloitteena pyrittäessä järkeistämään virastojen perustamista ja toimintaa; panee merkille komission hallintosaavutuksista vuonna 2006 laaditussa yhteenvedossa esitetyn toteamuksen (KOM(2007) 274, 3.1 luku), että vaikka neuvottelut keskeytyivät ehdotuksen julkaisemisen jälkeen, vuoden 2006 lopulla asiasta käynnistettiin uudelleen keskustelu neuvostossa; pitää valitettavana, että hyväksymisen suhteen ei ole pystytty edistymään enempää;

               31.

               panee tästä syystä tyytyväisenä merkille komission lupauksen, että se esittää tiedonannon sääntelyvirastojen tulevaisuudesta vuoden 2008 aikana;

         Omarahoitteiset virastot

               32.

               palauttaa mieliin, että kahdessa omarahoitteisessa virastossa hallintoneuvosto myöntää vastuuvapauden viraston johtajalle; panee merkille kummankin viraston merkittävät yhteenlasketut ylijäämät, jotka ovat kertyneet maksuista saatavista tuloista ja siirtyneet edellisiltä vuosilta:

                           —

                           sisämarkkinoilla toimivan yhdenmukaistamisviraston käteisvarat ja muut rahavarat: 281 miljoonaa euroa (10),

                           —

                           yhteisön kasvilajikeviraston käteisvarat ja muut rahavarat: 18 miljoonaa euroa (11);

         Erityiset huomautukset

               33.

               panee merkille Euroopan tilintarkastustuomioistuimen vuoden 2006 kertomuksessaan esittämän huomautuksen, jonka mukaan hallintomenojen osalta maksusitoumusmäärärahojen käyttöaste oli alle 60 prosenttia;

               34.

               korostaa, että virasto kantaa vastuuta ihmisten ja eläinten terveyden suojelusta ja edistämisestä arvioidessaan ja valvoessaan ihmisille ja eläimille tarkoitettuja lääkkeitä; panee tyytyväisenä merkille viraston pyrkimykset tarjota enemmän tieteellistä neuvontaa uusien lääkkeiden varhaisessa kehitysvaiheessa sekä ottaa käyttöön toimia sellaisten lääkkeiden arvioinnin nopeuttamiseksi, jotka ovat ensiarvoisen tärkeitä kansanterveydelle;

               35.

               panee merkille, että huomattava osa vuoden 2006 määrärahoista on siirretty vuodelle 2007 viraston johtamien hankkeiden luonteen vuoksi;

               36.

               panee lisäksi merkille viraston vastauksen tilintarkastustuomioistuimen huomatukseen, joka koskee viraston kustannusten laskuttamista ja kulujen laskemista, että viraston hallintoneuvosto päätti joulukuussa 2006 ryhtyä tarkistamaan maksujärjestelmää kuullen asiasta toimivaltaisia kansallisia viranomaisia;

               37.

               muistuttaa, että viraston tulot muodostuvat yhteisön rahoituksesta ja yritysten tulot siitä, että ne saavat yhteisön markkinoille saattamista koskevia lupia ja saavat pitää ne voimassa, sekä muista viraston tarjoamista palveluista maksamista maksuista;

               38.

               panee merkille viraston lopullisesta tilinpäätöksestä, että se sai vuonna 2006 maksuja ja muita tuloja 119 miljoonaa euroa ja yhteisön tukea 31 miljoonaa euroa; panee merkille, että viraston taloudellinen tulos kyseisenä vuotena oli 16 miljoonaa euroa ja että kun se lisätään 27 miljoonan euron kerääntyneeseen ylijäämään, sen yhteenlasketuiksi nettovaroiksi saadaan 44 miljoonaa euroa;

               39.

               panee merkille viraston vastauksen, jonka mukaan kerääntynyt ylijäämä ei ole talousarvion ylijäämä, vaan taloudellinen tulos, joka perustuu suoriteperusteisen kirjanpidon periaatteiden soveltamiseen ja jota on käytetty käyttöomaisuushyödykkeisiin, pääasiassa rakennusten sisustukseen ja tietotekniikan kehittämiseen, tehtyjen investointien rahoittamiseen;

               40.

               panee merkille alustavasta tilinpäätöksestä, että virasto hallinnoi vuonna 2006 19 viraston puolesta yhteisen tukipalvelun talousarviota, joka sisälsi konsulttien maksut talousarvion tarkastusvälineen sekä rahoituskertomusjärjestelmän SI2 tukemiseksi;

               41.

               panee alustavasta tilinpäätöksestä lisäksi merkille, että arviointimaksuista saadut tulot kasvoivat 31,5 prosenttia vuosien 2005 ja 2006 välisenä aikana;

               42.

               panee merkille, että viraston toimitusjohtaja on laatinut vuotuisen toimintakertomuksen, muttei lausumaa toimien laillisuudesta ja asianmukaisuudesta (sillä perusteella, ettei komission voimassa olevissa ohjeissa vaadita kyseistä lausumaa);

               43.

               korostaa kuitenkin, että toimitusjohtaja toteaa vuotuisessa toimintakertomuksessaan, ettei hänellä ole asiaan liittyviä varaumia; toteaa viraston ilmoittaneen, että toimitusjohtaja on valmis tulevaisuudessa allekirjoittamaan lausuman toimien laillisuudesta ja asianmukaisuudesta;

               44.

               pitää tervetulleena hallintoneuvoston toimitusjohtajan vuotuisesta toimintakertomuksesta tekemää analyysiä ja arviointia; panee erityisesti merkille hallintoneuvoston huolen siitä, että virasto saa uusia tehtäviä, joihin ei vastata asianmukaisella rahoituksella EU:n talousarviosta tai uusilla maksuilla; toteaa, ettei kyseinen analyysi käy kaikilta osin yksiin viraston vuoden 2006 tilinpäätöksestä ilmi käyvän taloudellisen tilanteen kanssa;

               45.

               pitää myönteisenä sitä, että viraston hallintoneuvosto hyväksyi vuonna 2006 eturistiriitojen käsittelemistä koskevan tarkistetun menettelyn, jota laajennettiin koskemaan myös hallintoneuvoston jäseniä; antaa kiitosta myös ohjeiden antamiselle säännönvastaisuuksista ilmoittamista koskevasta menettelystä;

               46.

               toteaa, että sisäisen tarkastuksen yksikkö teki virastoa koskevan ensimmäisen perustavanlaatuisen tilintarkastuksensa vuonna 2005 ja antoi lopullisen kertomuksensa syyskuussa 2006 todeten, että käytössä oleva sisäinen tarkastusjärjestelmä antaa kohtuulliset vakuudet tilintarkastusten kohteena oleville prosesseille asetettujen liiketaloudellisten tavoitteiden saavuttamisesta lukuun ottamatta joitakin varsin merkittäviä, valvontaympäristön, tiedotuksen ja viestinnän sekä valvontatoiminnan aloilla saatuja tuloksia;

               47.

               tähdentää, että lastenlääkkeistä 12. joulukuuta 2006 annetun Euroopan parlamentin ja neuvoston asetuksen (EY) N:o 1901/2006 (12) täytäntöönpanoon valmistautuminen vaikutti merkittävästi viraston työhön vuonna 2006; on tyytyväinen sekakomitean/viraston edellä mainitun asetuksen täytäntöönpanoon liittyvistä ensisijaisuuksista laatiman asiakirjan hyväksymiseen.

      (1)  EUVL C 261, 31.10.2007, s. 10.

      (2)  EUVL C 309, 19.12.2007, s. 34.

      (3)  EYVL L 248, 16.9.2002, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 187, 15.7.2008, s. 128.

      (7)  Euroopan parlamentin päätöslauselma, joka sisältää huomautukset päätökseen myöntää vastuuvapaus Euroopan lääkearviointiviraston toimitusjohtajalle talousarvion toteuttamisesta varainhoitovuonna 2003 (EUVL L 196, 27.7.2005, s. 94).

      (8)  EUVL C 273, 15.11.2007, s. 1.

      (9)  Neuvoston asiakirja DS 605/1/07 Rev1.

      (10)  Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2006 ja viraston vastaukset (EUVL C 309, 19.12.2007, s. 141).

      (11)  Kertomus yhteisön kasvilajikeviraston tilinpäätöksestä varainhoitovuodelta 2006 sekä viraston vastaukset (EUVL C 309, 19.12.2007, s. 135).

      (12)  EUVL L 378, 27.12.2006, s. 1.